Kannada-LLM-Labs/Wikipedia-Kn huggingface dataset:
ವಿಶ್ವೇಶ್ವರ ಹೆಗಡೆ ಕಾಗೇರಿ

ವಿಶ್ವೇಶ್ವರ ಹೆಗಡೆ ಕಾಗೇರಿ  ಕರ್ನಾಟಕದ ಭಾರತೀಯ ಜನತಾ ಪಕ್ಷದ ಮುಖಂಡರಾಗಿದ್ದಾರೆ. ಅವರು ಸತತ ಆರನೇ ಬಾರಿಗೆ ಶಾಸಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು ಕರ್ನಾಟಕದ ಭಾರತೀಯ ಜನತಾ ಪಕ್ಷ (ಬಿಜೆಪಿ) ಸರ್ಕಾರದ ಅವಧಿಯಲ್ಲಿ (೨೦೦೮-೨೦೧೩) ಪ್ರಾಥಮಿಕ ಮತ್ತು ಪ್ರೌಢ ಶಿಕ್ಷಣ ಸಚಿವರಾಗಿ ಸೇವೆ ಸಲ್ಲಿಸಿದ್ದಾರೆ. ಪ್ರಸ್ತುತ, ಕರ್ನಾಟಕ ವಿಧಾನಸಭೆಯ ಸ್ಪೀಕರ್ ಆಗಿ ಸೇವೆ ಸಲ್ಲಿಸುತ್ತಿದ್ದಾರೆ.

ಆರಂಭಿಕ ಜೀವನ
ಕಾಗೇರಿಯವರು ೧೦ ಜುಲೈ ೧೯೬೧ ರಂದು ಕರ್ನಾಟಕದ ಸಿರ್ಸಿಯಲ್ಲಿ ಜನಿಸಿದರು. ಧಾರವಾಡದ ಕರ್ನಾಟಕ ವಿಶ್ವವಿದ್ಯಾಲಯದಿಂದ ಬಿ.ಕಾಂ ಮುಗಿಸಿದ ಅವರು, ಕಾಲೇಜು ದಿನಗಳಲ್ಲಿ ಅಖಿಲ ಭಾರತೀಯ ವಿದ್ಯಾರ್ಥಿ ಪರಿಷತ್ ಪದಾಧಿಕಾರಿಗಳಾಗಿದ್ದರು ಮತ್ತು ವಿದ್ಯಾರ್ಥಿ ಸಂಘದ ಪ್ರಭಾವಿ ನಾಯಕರಾಗಿದ್ದರು.

ರಾಜಕೀಯ ಜೀವನ
ಅವರು ಮೊದಲ ಮೂರು ಅವಧಿಗೆ ಅಂಕೋಲಾ ವಿಧಾನಸಭಾ ಕ್ಷೇತ್ರವನ್ನು ಪ್ರತಿನಿಧಿಸಿದ್ದರು: ೧೯೯೪-೯೯, ೧೯೯೯-೨೦೦೪ ಮತ್ತು ೨೦೦೪-೦೮.  ಡಿಲಿಮಿಟೇಶನ್ ಪ್ರಕ್ರಿಯೆಯ ನಂತರ, ಅವರು ಹೊಸದಾಗಿ ರಚಿಸಲಾದ ಸಿರ್ಸಿ ಕ್ಷೇತ್ರಕ್ಕೆ ಸ್ಥಳಾಂತರಗೊಂಡರು ಮತ್ತು ೨೦೦೮, ೨೦೧೩ ಮತ್ತು ೨೦೧೮ ರ ಚುನಾವಣೆಗಳಲ್ಲಿ ಶಾಸಕರಾಗಿ ಆಯ್ಕೆಗೊಂಡರು. ಅವರು ತಮ್ಮ ರಾಜಕೀಯ ಜೀವನದಲ್ಲಿ ೬ ಅವಧಿಗೆ ಶಾಸಕರಾಗಿ ಸೇವೆ ಸಲ್ಲಿಸಿದ್ದಾರೆ

ಹುದ್ದೆಗಳು
 ಪ್ರಾಥಮಿಕ ಮತ್ತು ಪ್ರೌಢಶಿಕ್ಷಣ ಸಚಿವರು (೨೦೦೮-೨೦೧೩)
 ವಿಧಾನ ಸಭೆ ಸ್ಪೀಕರ್ (೨೦೧೯ - )

ಉಲ್ಲೇಖ
ರಾಜಕಾರಣಿಗಳುಕರ್ನಾಟಕ ರಾಜಕಾರಣಿಗಳು
ರವೀಶ್ ಕುಮಾರ್

ರವೀಶ್ ಕುಮಾರ್  (ರವೀಶ್ ಕುಮಾರ್ ಪಾಂಡೆ) ಭಾರತೀಯ ಟೆಲಿವಿಷನ್ ಮಾಧ್ಯಮದ ಕಾರ್ಯಕ್ರಮ ನಿರೂಪಕ.  ಬರಹಗಾರ, ಜರ್ನಲಿಸ್ಟ್, ಮೀಡಿಯಾದ ವಿಶೇಷಜ್ಞ, ಭಾರತೀಯ ರಾಜಕಾರಣ ಮತ್ತು ಸಮಾಜದ ಹಲವು ಸಮಸ್ಯೆಗಳನ್ನು ವಿಶ್ಲೇಷಿಸುತ್ತಾ ಬಂದಿದ್ದಾರೆ. NDTV (ಇಂಡಿಯಾದ) ಮ್ಯಾನೇಜಿಂಗ್ ಎಡಿಟರ್ ಆಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. NDTV ಯ ಹಿಂದಿ ಭಾಷೆಯ ನ್ಯೂಸ್ ನೆಟ್ ವರ್ಕ್ ನಲ್ಲಿ ಸಕ್ರಿಯರಾಗಿ ದುಡಿಯುತ್ತಿದ್ದಾರೆ. ಹಲವಾರು ಕಾರ್ಯಕ್ರಮಗಳನ್ನು ಹೋಸ್ಟ್ ಮಾಡಿದ್ದಾರೆ. ಪ್ರೈಮ್ ಟೈಮ್,ಹಮ್ ಲೋಗ್,ರವೀಶ್ ಕಿ ರಿಪೋರ್ಟ್

ಜನನ
ರವೀಶ್, ಬಿಹಾರದ ಮೋತಿಹರಿಯಲ್ಲಿ  ೫ ಡಿಸೆಂಬರ್, ೧೯೭೪  ರಂದು  ಜನಿಸಿದರು. ಹೈಸ್ಕೂಲ್ ಪಾಟ್ನ ದ, ಲಾಯೋಲ ಹೈ ಸ್ಕೂಲ್ ನಲ್ಲಿ. ದೆಹಲಿಯಲ್ಲಿ ಮುಂದಿನ ವಿದ್ಯಾಭ್ಯಾಸ. ದೇಶಬಂಧು ಕಾಲೇಜ್ (ದೆಹಲಿ ವಿಶ್ವ ವಿದ್ಯಾಲಯ) ಪತ್ರಿಕೋದ್ಯಮದಲ್ಲಿ ಇಂಡಿಯನ್ ಇನ್ಸ್ಟಿ ಟ್ಯೂಟ್ ಆಫ್ ಮಾಸ್ ಕಮ್ಯುನಿಕೇಶನ್ ಸ್ನಾತಕೋತ್ತರ ಪದವಿ ಗಳಿಸಿದರು ಬಿ.ಎ. (ಇತಿಹಾಸ), ದೇಶಬಂಧು ಕಾಲೇಜ್ , ಎಮ್.ಎ (ಇತಿಹಾಸ), ದೇಶಬಂಧು ಕಾಲೇಜ್,ಎಮ್.ಫಿಲ್ (ದೆಹಲಿ ವಿಶ್ವವಿದ್ಯಾಲಯ)  ಪೋಸ್ಟ್ ಗ್ರಾಜುಯೇಟ್ ಡಿಪ್ಲೊಮ ಇನ್ ಜರ್ನಲಿಸಮ್, (ಐ.ಐ.ಎಮ್.ಸಿ)

ವೈಯಕ್ತಿಕ ಜೀವನ
ನಾರಾಯಣ ದಾಸಗುಪ್ತಾ ರ ಜೊತೆ ವಿವಾಹವಾದರು, ಅವರು ಲೇಡಿ ಶ್ರೀರಾಮ್ ಕಾಲೇಜ್ ನಲ್ಲಿ ಇತಿಹಾಸವನ್ನು ಕಲಿಸುತ್ತಿದ್ದರು.

ಪುಸ್ತಕಗಳು 
 ಇಷ್ಕ್ ಮೇ ಶಹರ್ ಹೋನಾ 
 ದೇಖ್ತೆ ರಹಿಯೇ 
 ರವೀಶ್ ಪಂತಿ. 
 ದ ಫ್ರಿ ವಾಯ್ಸ್ (On Democracy, Culture and the Nation)

ಪ್ರಶಸ್ತಿಗಳು
 ೨೦೧೦ ರಲ್ಲಿ ಪ್ರತಿಷ್ಠಿತ ಗಣೇಶ್ ಶಂಕರ್ ವಿದ್ಯಾರ್ಥಿ ಪ್ರಶಸ್ತಿ, ಹಿಂದಿ ಭಾಷೆಯಲ್ಲಿ 'ಪತ್ರಿಕಾ ಮಾತು' ರಾಷ್ಟ್ರಪತಿಯವರಿಂದ, 
 ೨೦೧೪ ರಲ್ಲಿ ceived the prestigious Ganesh Shankar Vidyarthi Award for Hindi Journalism and Creative Literature for 2010 from the President of India (awarded in 2014).
 honoured with the Ramnath Goenka Excellence in Journalism Award for the Journalist of the Year in 2013 and 2017 for the broadcast category in Hindi language.a great indian journalist.[10
 ಇಂಡಿಯನ್ ಎಕ್ಸ್ ಪ್ರೆಸ್ ಪತ್ರಿಕೆ, ೨೦೧೬ ರಲ್ಲಿ ಪ್ರಾಯೋಜಿಸಿ ತಯಾರಿಸಿದ ೧೦೦ ಅತ್ಯಂತ ಪ್ರಭಾವಿ ಭಾರತೀಯರ ಪಟ್ಟಿಯಲ್ಲಿ, 
 ಬೆಸ್ಟ್ ಜರ್ನಲಿಸ್ಟ್ ಪ್ರಶಸ್ತಿ, best 2016 ರ ಸಾಲಿನ ಮುಂಬಯಿ ಪ್ರೆಸ್ ಕ್ಲಬ್ ಬತಿಯಿಂದ ಮಾರ್ಚ್, 2017,
 ಮೊದಲ ಕುಲ್ದೀಪ್ ನಾಯರ್ ಜರ್ನಲಿಸಂ ಪ್ರಶಸ್ತಿ,  
 ರವೀಶ್ ಕುಮಾರ್ ೨೦೧೯ ರ, ರಾಮನ್ ಮ್ಯಾಗ್ಸೆಸೆ ಪ್ರಶಸ್ತಿ ಗಳಿಸಿದರು.

ಉಲ್ಲೇಖಗಳು

 ಟೆಲಿವಿಶನ್ ಕಾರ್ಯಕ್ರಮ ನಿರೂಪಕ
ಹೊಸಹಳ್ಳಿ ಜಿ ಅನಂತ ಅವಧಾನಿ

ಹೊಸಹಳ್ಳಿ  ಜಿ ಅನಂತ ಅವಧಾನಿ ಅವರು ಕರ್ನಾಟಕ ಶಾಸ್ತ್ರೀಯ ಸಂಗೀತದ ಓರ್ವ ವಿದ್ವಾನ್ ಆಗಿರುವರು.

ಹಿನ್ನೆಲೆ ಹಾಗು ಆರಂಭಿಕ ಜೀವನ

ಹೊಸಹಳ್ಳಿ  ಜಿ ಅನಂತ ಅವಧಾನಿ ಅವರು ದಿನಾಂಕ ೨೫, ಜನವರಿ ೧೯೪೮ರಲ್ಲಿ ಶ್ರೀ ಗೋಪಾಲ ಅವಧಾನಿ ಹಾಗೂ ಶ್ರೀಮತಿ ಲಕ್ಷ್ಮೀದೇವಮ್ಮ ಇವರ ಪ್ರಥಮ ಪುತ್ರನಾಗಿ ಜನಿಸಿದರು. ಇವರು ತಮ್ಮ ಒಂಭತ್ತನೆಯ ವಯಸ್ಸಿನಲ್ಲೇ ಪೂಜ್ಯ ಗುರುಗಳಾದ ವಿದ್ವಾನ್ ಶ್ರೀ ಹೆಚ್.ಆರ್. ನಾರಾಯಣರಾಯರಲ್ಲಿ ಕರ್ನಾಟಕ ಶಾಸ್ತ್ರೀಯ ಸಂಗೀತವನ್ನು ಪ್ರಾರಂಭಿಸಿದರು. ಗುರುಗಳ ಪರಮ ಅನುಗ್ರಹದಿಂದ ೧೯೭೬ರಲ್ಲಿ ಕರ್ನಾಟಕ ಘನ ಸರ್ಕಾರ ನಡೆಸಿದ ವಿದ್ವತ್ ಪರೀಕ್ಷೆಯಲ್ಲಿ ರಾಜ್ಯಕ್ಕೇ ಪ್ರಥಮ ಸ್ಥಾನವನ್ನು ಪಡೆದಿರುತ್ತಾರೆ.
ಅಂದಿನಿಂದಲೂ ಶಿವಮೊಗ್ಗೆಯಲ್ಲಿ “ಅನಂತ ಸಂಗೀತ ಸಭಾ" ಎಂಬ ಶಾಲೆಯನ್ನು ಆರಂಭಿಸಿ ಶಾಸ್ತ್ರೀಯ ಸಂಗೀತದ ಶಿಕ್ಷಣವನ್ನು ಸಾವಿರಕ್ಕೂ ಹೆಚ್ಚು ವಿದ್ಯಾರ್ಥಿಗಳಿಗೆ ನೀಡುತ್ತಿದ್ದಾರೆ. ಇವರಲ್ಲಿ  ಶಿಕ್ಷಣವನ್ನು ಪಡೆದ ಹಲವಾರು ವಿದ್ಯಾರ್ಥಿಗಳು ದೇಶದ ನಾನಾ ಕಡೆಗಳಲ್ಲಿ ಸಂಗೀತ ಶಿಕ್ಷಣವನ್ನು ಹಾಗೂ ಸಂಗೀತ ಕಾರ್ಯಕ್ರಮಗಳನ್ನು ನೀಡುತ್ತಿದ್ದಾರೆ. ಜೊತೆಯಲ್ಲಿ ವಿ| ಶ್ರೀ ಹೆಚ್.ಜಿ. ಅನಂತರವರು ಶ್ರೀ ಪುರಂದರ ದಾಸರ ದೇವರನಾಮಗಳ ಹಾಗೂ ಶ್ರೀ ತ್ಯಾಗರಾಜರ ಪಂಚರತ್ನ ಕೃತಿಗಳ, ಶ್ರೀ ಮುತ್ತುಸ್ವಾಮಿ ದೀಕ್ಷಿತರ ಕೃತಿಗಳ ಕಾರ್ಯಾಗಾರಗಳನ್ನು ಇಂದಿಗೂ ನಡೆಸಿಕೊಂಡು ಬರುತ್ತಿದ್ದಾರೆ.

ಸಂಗೀತಕೃಷಿ

೪೦ ವರ್ಷಗಳಿಂದ ರಾಜ್ಯದ ನಾನಾ ಕಡೆಗಳಲ್ಲಿ ಅನೇಕ ಹಿರಿಯ-ಕಿರಿಯ ಕಲಾವಿದರ ಪಕ್ಕವಾದ್ಯದೊಂದಿಗೆ ಶಾಸೀಯ ಸಂಗೀತ ಕಾರ್ಯಕ್ರಮಗಳನ್ನು ನೀಡುತ್ತಾ ಬಂದಿರುವ ವಿದ್ವಾನ್ ಶ್ರೀ ಹೆಚ್.ಜಿ. ಅನಂತರವರು ಶೃಂಗೇರಿ ಶಾರದಾ ಪೀಠಮ್, ಶ್ರೀ ಹೊರನಾಡು ಅನ್ನಪೂರ್ಣೇಶ್ವರಿ ದೇವಸ್ಥಾನ, ಶಿವಮೊಗ್ಗದ ಶ್ರೀ ರಾಮಸೇವಾ ಸಮಿತಿ, ಶ್ರೀ ವಿದ್ಯಾಗಣಪತಿ ಸೇವಾ ಸಂಘ, ನಾದಸುಧಾ, ಚಿಕ್ಕಮಗಳೂರಿನ ಎಂ.ಈ.ಎಸ್. ಕಾಲೇಜು, ಬೆಂಗಳೂರಿನ ಎನ್.ಇ.ಎಸ್. ಕಾಲೇಜು, ಕರ್ನಾಟಕ ಗಾನಕಲಾ ಪರಿಷತ್, ಮೈಸೂರಿನ ರಾಮ ಸೇವಾ ಸಮಿತಿ ಹೀಗೆ ಇನ್ನೂ ಅನೇಕ ಪ್ರತಿಷ್ಠಿತ ಸಂಘ-ಸಂಸ್ಥೆಗಳಲ್ಲಿ ನೂರಾರು ಸಂಗೀತ ಕಾರ್ಯಕ್ರಮಗಳನ್ನು ನೀಡಿ ಜನರ ಮೆಚ್ಚುಗೆಯನ್ನು ಪಡೆದಿರುತ್ತಾರೆ ಹಾಗೂ ಆಕಾಶವಾಣಿಯಲ್ಲಿ “ಬಿ ಹೈ ಗ್ರೇಡ್" ಕಲಾವಿದರಾಗಿ ಸೇವೆಯನ್ನು ಸಲ್ಲಿಸುತ್ತಿದ್ದಾರೆ.

ಸಂಕೇತಿ ಸಂಗೀತ ಸಭಾ, ಹೊಸಹಳ್ಳಿ-ಮತ್ತೂರು, ಸಂಸ್ಥೆಯು ವಿದ್ವಾನ್ ಶ್ರೀ ಹೆಚ್.ಜಿ. ಅನಂತ ಅವಧಾನಿಗಳ ಕಂಠಸಿರಿಯ “ಗಾನ ಮಾಧುರ್ಯಂ" ಎಂಬ ಧ್ವನಿಮುದ್ರಿಕೆಯನ್ನು ಬಿಡುಗಡೆ ಮಾಡಿದೆ.

ಪ್ರಶಸ್ತಿ/ಪುರಸ್ಕಾರಗಳು

ಇವರ ಸಾಧನೆಗಳನ್ನು ಗುರುತಿಸಿದ ಅನೇಕ ಸಂಘ-ಸಂಸ್ಥೆಗಳು ಇವರನ್ನು ಸನ್ಮಾನಿಸಿ, ಬಿರುದುಗಳನ್ನಿತ್ತು ಗೌರವಿಸಿದೆ.
 
ಘನ ಕರ್ನಾಟಕ ಸರ್ಕಾರವು ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿ ವತಿಯಿಂದ ೨೦೧೪-೧೫ನೇ ಸಾಲಿನ “ಕರ್ನಾಟಕ ಕಲಾಶ್ರೀ ಪ್ರಶಸ್ತಿ"ಯನ್ನಿತ್ತು ಗೌರವಿಸಿದೆ.

ಇವರನ್ನರಸಿ ಬಂದ ಕೆಲವು ಪ್ರಮುಖ ಬಿರುದುಗಳೆಂದರೆ

ನಾದಸಿರಿ
ಕಲಾತಪಸ್ವೀ
ಶಿವಮುಖ ಸಂಗೀತ ಪ್ರವಾಣ
ಸಂಗೀತ ವಿದ್ವನ್ಮಣಿ
ಗಾನ ತಪಸ್ವೀ
ತ್ಯಾಗರಾಜ ಗಾನ ಗಂಧರ್ವ
ಸಂಗೀತ ವಾರಿಧಿ 
ಸಂಗೀತ ತಪೋನಿಧಿ

ಈ ಕೆಳಗಿನ ನಾಡಿನ ಪ್ರತಿಷ್ಠಿತ ವೇದಿಕೆಗಳಲ್ಲಿ ವಿದ್ವಾನ್  ಶ್ರೀ ಹೆಚ್.ಜಿ. ಅನಂತರವರನ್ನು ಸನ್ಮಾನಿಸಿ ಗೌರವಿಸಿರುತ್ತಾರೆ 

ಭಕ್ತಿ ಭಾರತೀ ಪ್ರತಿಷ್ಠಾನ-ಬೆಂಗಳೂರು
ಸಂಸ್ಕಾರ ಭಾರತೀ – ಮೈಸೂರು
ಶ್ರೀ ರಾಮ ಸೇವಾ ಸಮಿತಿ – ಮೈಸೂರು
ಎಂ.ಇ.ಎಸ್. ಶಿಕ್ಷಣ ಸಂಸ್ಥೆ – ಚಿಕ್ಕಮಗಳೂರು
ಎನ್.ಇ.ಎಸ್. ಶಿಕ್ಷಣ ಸಂಸ್ಥೆ-ಬೆಂಗಳೂರು
ಶಿವಮುಖ ಸಂಗೀತ ಅಕಾಡೆಮಿ-ಶಿವಮೊಗ್ಗ
ನಾದಸುಧಾ-ಶಿವಮೊಗ್ಗ
ಕೋಟೆ ಆಂಜನೇಯ ದೇವಸ್ಥಾನ-ಶಿವಮೊಗ್ಗ
ಹಿಂದೂ ಮಹಾಸಭಾ-ರಿಪ್ಪನ್ ಪೇಟೆ
ಶ್ರೀ ತ್ಯಾಗರಾಜ ಸಂಗೀತ ಸಭಾ – ಸೂರಳಿ
ಮುರಳೀ ಗಾನ ಸಭಾ-ಭದ್ರಾವತಿ
ಅರುಣೋದಯ ಸಂಗೀತ ಶಾಲೆ-ಬೆಂಗಳೂರು 
ಸ್ವರಮೇಧಾ ಇಂಟಾರ್ ನ್ಯಾಷನಲ್ ಮ್ಯೂಸಿಕ್ ಅಕಾಡೆಮಿ-ಬೆಂಗಳೂರು

ಉಲ್ಲೇಖಗಳು

ಭಾರತದ ಸಂಗೀತಗಾರರು
ತುಂತುರು

೧೯೯೯ರಲ್ಲಿ ಪ್ರಾರಂಭವಾದ ತುಂತುರು, ಕನ್ನಡದ ಮಕ್ಕಳ ನೆಚ್ಚಿನ ಪಾಕ್ಷಿಕ, ಅಥವಾ ಅವರೇ ಹೇಳುವಂತೆ "ಮಕ್ಕಳ ಪಾಕ್ಷಿಕ ಮಿತ್ರ".

ಕನ್ನಡದ ಮಕ್ಕಳಿಗೆ 'ಸಂಧ್ಯಾ ಮಾಮಿ' ಎಂದೇ ಪರಿಚಿತರಾಗಿರುವ ಡಾ. ಸಂಧ್ಯಾ ಎಸ್‌. ಪೈ. ಅವರು ತುಂತುರು ಪಾಕ್ಷಿಕದಿಂದಾಗಿ ಮಕ್ಕಳ ಮನಸ್ಸಿನಲ್ಲಿ ಇನ್ನೂ ಚಿರಪರಿಚಿತ.

ಉಲ್ಲೇಖ
ವೆಬ್ಸೈಟ್: https://manipaldigital.info/

ಪತ್ರಿಕೆ
ಗದ್ದಕಟ್ಟು

ಗದ್ದಕಟ್ಟು (ಗದ್ದಬಾವು, ಮಂಗನ ಬಾವು) ಮಂಪ್ಸ್ ವೈರಾಣುವಿನಿಂದ ಉಂಟಾಗುವ ಒಂದು ವೈರಾಣು ರೋಗ. ಆರಂಭಿಕ ಚಿಹ್ನೆಗಳು ಮತ್ತು ಲಕ್ಷಣಗಳು ಹಲವುವೇಳೆ ಜ್ವರ, ಸ್ನಾಯು ನೋವು, ತಲೆನೋವು, ಕಡಿಮೆಯಾದ ಹಸಿವೆ, ಮತ್ತು ಸಾಮಾನ್ಯವಾಗಿ ಅಸ್ವಸ್ಥವೆನಿಸುವುದನ್ನು ಒಳಗೊಂಡಿರುತ್ತವೆ. ಇದರ ನಂತರ ಸಾಮಾನ್ಯವಾಗಿ ಕಿವಿಯ ಹತ್ತಿರದ ಒಂದು ಅಥವಾ ಎರಡೂ ಲಾಲಾಗ್ರಂಥಿಗಳು ಊದಿಕೊಳ್ಳುತ್ತದೆ. ಲಕ್ಷಣಗಳು ಸಾಮಾನ್ಯವಾಗಿ ಒಡ್ಡಿಕೆಯ ೧೬ರಿಂದ ೧೮ ದಿನಗಳ ನಂತರ ಕಾಣಿಸಿಕೊಳ್ಳುತ್ತವೆ ಮತ್ತು ೭ ರಿಂದ ೧೦ ದಿನಗಳ ನಂತರ ಕಡಿಮೆಯಾಗುತ್ತವೆ. ಲಕ್ಷಣಗಳು ಹಲವುವೇಳೆ ಮಕ್ಕಳಿಗಿಂತ ವಯಸ್ಕರಲ್ಲಿ ಹೆಚ್ಚು ಗಂಭೀರವಾಗಿರುತ್ತವೆ. ಸುಮಾರು ಮೂರನೇ ಒಂದು ಭಾಗದಷ್ಟು ಜನರು ಸೌಮ್ಯ ಲಕ್ಷಣಗಳನ್ನು ಹೊಂದಿರುತ್ತಾರೆ ಅಥವಾ ಯಾವುದೇ ಲಕ್ಷಣಗಳನ್ನು ಹೊಂದಿರುವುದಿಲ್ಲ. ಜಟಿಲತೆಗಳಲ್ಲಿ ಮಿದುಳ್ಪೊರೆಯುರಿತ, ಮೇದೋಜೀರಕ ಗ್ರಂಥಿಯ ಉರಿಯೂತ, ಹೃದಯದ ಉರಿಯೂತ, ಶಾಶ್ವತ ಕಿವುಡು, ಮತ್ತು ಅಸಾಮಾನ್ಯವಾಗಿ ಬಂಜೆತನವನ್ನು ಉಂಟುಮಾಡುವ ವೃಷಣಗಳ ಉರಿಯೂತ ಸೇರಿರಬಹುದು. ಮಹಿಳೆಯರಲ್ಲಿ ಅಂಡಾಶಯದ ಊತ ಕಾಣಿಸಿಕೊಳ್ಳಬಹುದು, ಆದರೆ ಇದು ಬಂಜೆತನದ ಅಪಾಯವನ್ನು ಹೆಚ್ಚಿಸುವುದಿಲ್ಲ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು 

 NHS.uk – Encyclopedia – 'NHS Direct Online Health Encyclopaedia: Mumps', National Health Service (UK)
 WHO.int – "Immunization, Vaccines and Biologicals: Mumps vaccine", World Health Organization
 MicrobiologyBytes: Paramyxoviruses"
 Collection of information from the CDC concerning mumps
 Public Health Agency of Canada – Public Health Agency of Canada Vaccination Campaigns
ರೋಗಗಳು
ಹರಳುಚೋಳೆ

ಸಾಮಾನ್ಯ ಪಚ್ಚೆ ಪಾರಿವಾಳಾ,ಏಷ್ಯನ್ ಪಚ್ಚೆ ಪಾರಿವಾಳಾ,ಅಥವಾ ಬೂದೂ-ಮುಚ್ಚಿದ ಪಚ್ಚೆ ಪಾರಿವಾಳಾ ಎಂಬುದು ಪಾರಿವಾಳವಾಗಿದ್ದು,ಇದು ಭಾರತೀಯ ಉಪಖಂಡ ಮತ್ತು ಪೂರ್ವದ ಉಷ್ಣವಲಯದ ಮತ್ತು ಪೂರ್ವದ ಉಷ್ಣವಲಯದ ಮತ್ತು ಉಪ-ಉಷ್ಣವಲಯದ ಭಾಗಗಳಾಲ್ಲಿ ಮ್ಯಾನ್ಮಾರ್, ವಿಯೆಟ್ನಾಂ,ಥೈಲ್ಯಾಂಡ್,ಮಲೇಷ್ಯಾ,ಫಿಲಿಪೈನ್ಸ್,ತೈವಾನ್,ಜಪಾನ್ ಮತ್ತು ಇಂಡೋನೇಷ್ಯಾದ ಸಕಿಶಿಮಾ ದ್ವೀಪಗಳು. ಪಾರಿವಾಲವನ್ನು ಹಸಿರು ಪಾರಿವಾಳ ಮತ್ತು ಹಸಿರು ರೆಕ್ಕೆಯ ಪಾರಿವಾಳಗಳ ಹೆಸರಿನಿಂದಲೂ ಕರೆಯಲಾಗುತ್ತದೆ.ಸಾಮಾನ್ಯ ಪಚ್ಚೆ ಪಾರಿವಾಳವು ಭಾರತದ ತಮಿಳುನಾಡಿನ ರಾಜ್ಯ ಪಕ್ಷಿ. ಪೆಸಿಫೀಕ್ ಪಚ್ಚೆ ಪಾರಿವಾಳಾ ಮತ್ತು ಸ್ಟೀಫನ್ ಪಚ್ಚೆ ಪಾರಿವಾಳಾ ಎರಡನ್ನೂ ಸ್ಪಷ್ಟವಾಗಿ ಪರಿಗಣಿಸಲಾಗಿದೆ.

ವಿವರಣೆ

ಮಳೆಕಾಡು ಮತ್ತು ಎದೇ ರೀತಿಯ ದಟ್ಟವಾದ ಆರ್ದ್ರಕಾಡು ಪ್ರದೆಶಗಳು,ಹೊಲಗಳು,ಉದ್ಯಾನಗಳು ಮತ್ತು ಕರಾವಳಿ ತೀರಗಳಲ್ಲಿ ಇದು ಸಾಮಾನ್ಯ ಜಾತಿಯಾಗಿದೆ. ಇದು ಐದು ಮೀಟರ್ ವರಗಿನ ಮರದಲ್ಲಿ ಅಲ್ಪ ಪ್ರಮಾಣದ ಕೋಲಿನ ಗೂಡನ್ನು ನಿರ್ಮಿಸುತ್ತದೆ ಮತ್ತು ಎರಡು ಕೆನೆ ಬಣ್ಣದ ಮೊಟ್ಟೆಗಳನ್ನೂ ಇಡುತ್ತದೆ. ಇದರ ಹಾರಾಟವು ವೇಗವಾಗಿ ಮತ್ತು ನೇರವಾಗಿರುತ್ತದೆ,ನಿಯಮಿತ ಬಡಿತಗಳು ಮತ್ತು ಸಾಂದರ್ಭಿಕ ರೆಕ್ಕೆಗಳ ಚೂಪಾದ ಚಿತ್ರಣವು ಸಾಮಾನ್ಯವಾಗಿ ಪಾರಿವಾಳಾಗಳ ಲಕ್ಷಣವಾಗಿದೆ. ಇದು ಹೆಚ್ಚಾಗಿ ಆದ್ಯತೆ ನೀಡುವ ದಟ್ಟಕಾಡಿನ ತೇಪೆಗಳು ನಡುವೆ ಕಡಿಮೆ ಹಾರಿಹೋಗುತ್ತದೆ,ಆದರೆ ತೊಂದರೆಗೊಳಗಾದಾಗ ಆಗಾಗ್ಗೆ ಹಾರಾಟಕ್ಕಿಂತ ಹೆಚ್ಚಾಗಿ ಹೊರನಡೆಯುತ್ತದೆ. ಕಾಡುಗಳ ಮೂಲಕ ಹಾರುವಾಗ ಅವು ತಮ್ಮ ಹಾರಾಟದ ಗರಿಗಳ ಬಫ಼್ ಅಂಡರ್ವಿಂಗ್ ಮತ್ತು ಚೆಸ್ಟ್ನ್ಟಟ್ ಬಣ್ಣವನ್ನು ಬಹಿರಂಗಪಡಿಸುತ್ತಾರೆ. 
ಸಾಮಾನ್ಯ ಪಚ್ಚೆ ಪಾರಿವಾಳಾವು ಸ್ಥೂಲವಾದ,ಮಧ್ಯಮ ಗಾತ್ರದ ಪಾರಿವಾಳವಾಗಿದ್ದು,ಸಾಮಾನ್ಯವಾಗಿ ೨೩ ರಿಂದ ೨೮ ಸೆಂಟಿಮೀಟರ್ ಉದ್ದವಿರುತ್ತದೆ ಹಿಂಭಾಗ ಮತ್ತು ರೆಕ್ಕೆಗಳು ಪ್ರಕಾಶಮಾನವಾದ ಪಚ್ಚೆ ಹಸಿರು. ಹಾರಾಟದ ಗರಿಗಳು ಮತ್ತು ಬಾಲವು ಕಪ್ಪು ಬಣ್ಣದ್ದಾಗಿರುತ್ತದೆ ಮತ್ತು ವಿಶಾಲ ಕಪ್ಪು ಮತ್ತು ಬಿಳಿ ಗೆರೆಗಳು ಹಾರಾಟದಲ್ಲಿ ಕೆಳಬೆನ್ನಿನಲ್ಲಿ ತೋರಿಸುತ್ತದೆ. ತಲೆ ಮತ್ತು ಒಳಭಾಗಗಳು ಗಾಢವಾದ ವೈನಸ್ ಗುಲಾಬಿ ಬಣ್ಣದಗಿರುತ್ತದೆ. ಕಣ್ಣುಗಳು ಗಾಢ ಕಂದು ಬಣ್ಣದಗಿರುತ್ತದೆ. ಗಂಡು ಪಚ್ಚೆ ಪಾರಿವಾಳಾ ಉಪಜಾತಿಗಳನ್ನು ನಾಮನಿರ್ದೇಶನ ಮಾಡಿ  ನಾಮನಿರ್ದೇಸಶಿತ ಉಪಜಾತಿಗಳಲ್ಲಿ ಮತ್ತೊಂದು ಗಂಡು ಭುಜಗಳ ಅಂಚಿನಲ್ಲಿ ಬಿಳಿ ಪ್ಯಾಚ್ ಮತ್ತು ಬೂದು ಕಿರೀಟವನ್ನು ಹೊಂದಿದೆ, ಇದರಲ್ಲಿ ಹೆಣ್ಣು ಕೊರತೆಯಿದೆ. ಹೆಣ್ಣು ಭುಜದ ಮೇಲೆ ಬೂದು ಬಣ್ಣದ ಗುರುತು ಹೊಂದಿರುವ ಕಂದು ಬಣ್ಣವನ್ನು ಹೊಂದಿರುತ್ತದೆ. ಬಲಿಯದ ಪಕ್ಷಿಗಳು ಹೆಣ್ಣುಗಳನ್ನು ಹೋಲುತ್ತವೆ ಆದರೆ ಅವುಗಳ ದೇಹ ಮತ್ತು ರೆಕ್ಕೆ ಪುಕ್ಕಗಳ ಮೇಲೆ ಕಂದು ಬಣ್ಣದ ಸ್ಕಲ್ಲೊಪ್‌ಗಳನ್ನು ಹೊಂದಿರುತ್ತವೆ.

ಪಚ್ಚೆ ಪಾರಿವಾಳಗಳು ಸಾಮಾನ್ಯವಾಗಿ ಏಕ, ಜೋಡಿ ಅಥವಾ ಸಣ್ಣ ಗುಂಪುಗಳಲ್ಲಿ ಇರುತ್ತದೆ. ಅವು ಸಾಕಷ್ಟು ಭೂಮಂಡಲವಾಗಿದ್ದು, ಆಗಾಗ ನೆಲದ ಮೇಲೆ ಬಿದ್ದ ಹಣ್ಣುಗಳನ್ನು ಹುಡುಕುತ್ತವೆ ಮತ್ತು ಹಾರಿಯುವಾಗ ಹೊರತುಪಡಿಸಿ ಮರಗಳಲ್ಲಿ ಸ್ವಲ್ಪ ಸಮಯವನ್ನು ಕಳೆಯುತ್ತವೆ. ಅವು ವೈವಿಧ್ಯಮಯ ಸಸ್ಯಗಳ ಬೀಜಗಳು ಮತ್ತು ಹಣ್ಣುಗಳನ್ನು ತಿನ್ನುತ್ತವೆ.

ಉಲ್ಲೇಖಗಳು

ಹಕ್ಕಿಗಳು
ಚಿಮಣಿ

ಚಿಮಣಿಯು (ಹೊಗೆಕೊಳವೆ, ಹೊಗೆನಳಿಕೆ, ಹೊಗೆಗೂಡು) ಕಲ್ಲುಗಳು, ಜೇಡಿಮಣ್ಣು ಅಥವಾ ಲೋಹದಿಂದ ತಯಾರಿಸಲ್ಪಟ್ಟ ಒಂದು ವಾಸ್ತುಶಿಲ್ಪೀಯ ವಾತಾಯನ ರಚನೆ. ಇದು ಬಾಯ್ಲರ್, ಒಲೆ, ಕುಲುಮೆ, ದಹನ ಸಾಧನ ಅಥವಾ ಅಗ್ನಿಸ್ಥಳವು ಉತ್ಪತ್ತಿ ಮಾಡಿದ ಬಿಸಿ ವಿಷಯುಕ್ತ ನಿಷ್ಕಾಸ ಅನಿಲಗಳು ಅಥವಾ ಹೊಗೆಯನ್ನು ಮನುಷ್ಯರಿರುವ ಪ್ರದೇಶಗಳಿಂದ ಪ್ರತ್ಯೇಕಿಸುತ್ತದೆ. ಸಾಮಾನ್ಯವಾಗಿ ಅನಿಲಗಳು ಸರಾಗವಾಗಿ ಹರಿಯುವುದನ್ನು ಖಚಿತಪಡಿಸಲು ಚಿಮಣಿಗಳು ಲಂಬವಾಗಿರುತ್ತವೆ, ಅಥವಾ, ಸಾಧ್ಯವಾದಷ್ಟು ಲಂಬವಾಗಿರುತ್ತವೆ. ಇದು ಚಿಮಣಿ ಪರಿಣಾಮ ಎಂದು ಪರಿಚಿತವಾಗಿರುವ ಪ್ರಕ್ರಿಯೆಯಿಂದ ದಹನ ಕ್ರಿಯೆಯಲ್ಲಿ ಗಾಳಿಯನ್ನು ಸೆಳೆಯುತ್ತದೆ. ಚಿಮಣಿಯ ಒಳಗಿನ ಜಾಗವನ್ನು ಫ಼್ಲೂ ಎಂದು ಕರೆಯಲಾಗುತ್ತದೆ. ಚಿಮಣಿಗಳು ದೊಡ್ಡ ಕೈಗಾರಿಕಾ ಸಂಸ್ಕರಣಾಗಾರಗಳು, ಪಳೆಯುಳಿಕೆ ಇಂಧನ ದಹನ ಸ್ಥಳಗಳ ಪಕ್ಕದಲ್ಲಿರುತ್ತವೆ ಅಥವಾ ಕಟ್ಟಡಗಳು, ಊಗಿಬಂಡಿಗಳು ಹಾಗೂ ಹಡಗುಗಳ ಭಾಗವಾಗಿರುತ್ತವೆ.

ಬಾಹ್ಯ ಸಂಪರ್ಕಗಳು 

 CICIND - International Committee on Industrial Chimneys
 Chimney Safety Institute of America
 Power Station Konakovskaya GRES, at which chimneys serve as electricity pylons
 Article about chimney breast removal
 Chimney Maintenance Information
 European Chimney Association ECA; to find further information on chimneys
 National Association of Chimney Engineers; UK trade association for the chimney engineering industry
ವಾಸ್ತುಶಾಸ್ತ್ರ ಘಟಕಗಳು
ಚೂಚುಕ

ಚೂಚುಕವು (ಸ್ತನಾಗ್ರ, ಮೊಲೆತೊಟ್ಟು) ಮೊಲೆಯ ಮೇಲ್ಮೈ ಮೇಲೆ ಇರುವ ಉಬ್ಬಿದ ಪ್ರದೇಶ. ಹೆಣ್ಣುಗಳಲ್ಲಿ ಇದರಿಂದ ಶಿಶುವಿಗೆ ಉಣಿಸಲು ಮೊಲೆಯ ಹಾಲು ಕ್ಷೀರೋತ್ಪಾದಕ ನಾಳಗಳಿಂದ ಹೊರಬರುತ್ತದೆ. ಚೂಚುಕದ ಮೂಲಕ ಹಾಲು ನಿಷ್ಕ್ರಿಯವಾಗಿ ಹರಿಯಬಹುದು ಅಥವಾ ಅದನ್ನು ನಾಳೀಯ ವ್ಯವಸ್ಥೆಯ ಉದ್ದಕ್ಕೆ ಇರುವ ಮೃದು ಸ್ನಾಯುಗಳ ಸಂಕೋಚನದಿಂದ ಹೊರಹಾಕಬಹುದು. ಚೂಚುಕದ ಸುತ್ತ ಆ್ಯರಿಯೋಲಾ (ವರ್ಣವಲಯ) ಇರುತ್ತದೆ. ಹಲವುವೇಳೆ ಇದು ಸುತ್ತಲಿನ ಚರ್ಮಕ್ಕಿಂತ ಹೆಚ್ಚು ಗಾಢವಾದ ಬಣ್ಣವನ್ನು ಹೊಂದಿರುತ್ತದೆ. ಮಾನವರಲ್ಲಿ, ಗಂಡು ಮತ್ತು ಹೆಣ್ಣು ಇಬ್ಬರ ಚೂಚುಕಗಳನ್ನು ಲೈಂಗಿಕ ಪ್ರಚೋದನೆಯ ಭಾಗವಾಗಿ ಉದ್ರೇಕಿಸಬಹುದು. ಅನೇಕ ಸಂಸ್ಕೃತಿಗಳಲ್ಲಿ, ಹೆಣ್ಣು ಮಾನವರ ಚೂಚುಕಗಳನ್ನು ಲೈಂಗಿಕಗೊಳಿಸಲಾಗುತ್ತದೆ, ಅಥವಾ ಕಾಮಾಕರ್ಷಕ ವಸ್ತುಗಳಾಗಿ ಪರಿಗಣಿಸಲಾಗುತ್ತದೆ ಮತ್ತು ಅವುಗಳ ಭೌತಿಕ ಲಕ್ಷಣಗಳು ಹಾಗೂ ಲೈಂಗಿಕತೆಯ ಸಂಬಂಧದಲ್ಲಿ ಮೌಲ್ಯಮಾಪಿಸಲಾಗುತ್ತದೆ.

ಉಲ್ಲೇಖಗಳು 

ಮಾನವ ಶರೀರ
ಆರ್. ಚಲಪತಿ

ಕನ್ನಡದ ಸೃಜನಶೀಲ ಬರಹಗಾರರು, ಸಂಶೋಧಕರಾಗಿ ಗುರುತಿಸಿಕೊಂಡಿರುವ,  ಚಲಪತಿಯವರು ಸೀನಿಯರ್ ಫೆಲೊ ಶಾಸ್ತ್ರೀಯ ಕನ್ನಡ ಅತ್ಯುನ್ನತ ಅಧ್ಯಯನ ಕೇಂದ್ರ,  ಮೈಸೂರು

ವೃತ್ತಿ
ಈಗ ಮೈಸೂರಿನ ಭಾರತೀಯ ಭಾಷಾ ಸಂಸ್ಥಾನದ `ಶಾಸ್ತ್ರೀಯ ಕನ್ನಡ ಅತ್ಯುನ್ನತ ಅಧ್ಯಯನ ಕೇಂದ್ರ’ದಲ್ಲಿ ಸೀನಿಯರ್ ರೀಸರ್ಚ್ ಫೆಲೋ ಆಗಿ ಕೆಲಸ. ಈ ಮೊದಲು ಬೆಂಗಳೂರು ವಿಶ್ವವಿದ್ಯಾಲಯದ ಪದವಿ ತರಗತಿಗಳು ಮತ್ತು ಬಳ್ಳಾರಿಯ ಶ್ರೀಕೃಷ್ಣದೇವರಾಯ ವಿಶ್ವವಿದ್ಯಾಲಯದಲ್ಲಿ ಸ್ನಾತಕೋತ್ತರ ತರಗತಿಗಳಿಗೂ ಸೇರಿದಂತೆ 22 ವರುಷಗಳ ಕಾಲ ಕನ್ನಡ ಭಾಷೆ ಮತ್ತು ಸಾಹಿತ್ಯಗಳ ಸಂಬಂಧದಲ್ಲಿ ಪಾಠ ಹೇಳಿದ ಅನುಭವ.

ಬಾಲ್ಯ ಮತ್ತು ಶಿಕ್ಷಣ
ಹುಟ್ಟಿದ್ದು 1965ರಲ್ಲಿ, ಬೆಂಗಳೂರು ಜಿಲ್ಲೆಯ ಯಲಹಂಕದ ಬಳಿಯ ಹಾರೋಹಳ್ಳಿಯಲ್ಲಿ. ಅಮ್ಮ-ಪಾರ್ವತಮ್ಮ. ಅಪ್ಪ-ರಾಮಯ್ಯ. ಅಲ್ಲಿನ ಸ್ಥಳೀಯ ಶಾಲೆ-ಕಾಲೇಜುಗಳಲ್ಲಿಯೇ ಪಿಯುಸಿವರೆಗಿನ ಕಲಿಕೆ. ಬೆಂಗಳೂರು ವಿಶ್ವವಿದ್ಯಾಲಯದಿಂದ ಪದವಿ ಮತ್ತು ಸ್ನಾತಕೋತ್ತರ ಪದವಿ. ಹಂಪಿಯ ಕನ್ನಡ ವಿಶ್ವವಿದ್ಯಾಲಯದಿಂದ ಪಿಎಚ್.ಡಿ ಪದವಿ.

ಕೃತಿಗಳು
ಕನ್ನಡ ನುಡಿ ಮತ್ತು ಸಾಹಿತ್ಯದ ನಂಟಿನ ಸಾಂಸ್ಕೃತಿಕ ಓದು-ಅಧ್ಯಯನಗಳಲ್ಲಿ `
ಸಾಹಿತ್ಯ ಮತ್ತು ಸಾಹಿತ್ಯದಾಚೆಗೆ-ಅಧಿಕಾರ ಚಲನೆಯ ಅನಧಿಕೃತ ವರಸೆಗಳು
ಪಠ್ಯಪುಸ್ತಕಗಳು ಮತ್ತು ಸಾಂಸ್ಕೃತಿಕ ರಾಜಕಾರಣ 
ತಂತಿ ಮೇಲಿನ ನಡಿಗೆ-ಕಲಿಕೆಯ ಕನ್ನಡದ ಬಗೆಗೆ ಬಲ್ಲವರೊಂದಿಗೆ ಮಾತುಕತೆ
 ನುಡಿಯೊಡನೆ
ನಮ್ಮದೇ ತಿಳಿವಿನ ದಾರಿಗಳಲ್ಲಿ-ಕನ್ನಡ ಬರವಣಿಗೆಯ ಚಹರೆಗಳಲ್ಲಿ ಬದುಕಿನ ಓದು  
ಕನಕದಾಸರ ಕೃತಿಗಳ ಸಂಪಾದನೆಯ ಸಾಂಸ್ಕೃತಿಕ ರಾಜಕಾರಣ  `
ಕುವೆಂಪು ಬರಹಗಳ ಓದಿನ ರಾಜಕಾರಣ  `
ಕನ್ನಡ ನುಡಿಯ ಆಕರಕೋಶ
ರೈತ-ಕಾರ್ಮಿಕ ಓದು
ಪ್ರಾಚೀನ ಕನ್ನಡ ಸಾಹಿತ್ಯ ಸಮಗ್ರ ಸೂಚಿ-1
ತೊಡಕುಗಳು ಮತ್ತು ತೋರುದಾರಿ
ಕನ್ನಡ ಸಂಸ್ಕೃತಿಯ ಓದಿನ ಬಗೆಗಳು
ಸಾಹಿತ್ಯ ಚರಿತ್ರೆಗಳ ಮೂಲಕ ಪ್ರಾಚೀನ ಕನ್ನಡ ಸಾಹಿತ್ಯದ ಓದು.

ಉಲ್ಲೇಖ

ಲೇಖಕರು
ಟಾಂಗ

ಟಾಂಗ ಎಂದರೆ ಒಂಟಿ ಕುದುರೆಯಿಂದ ಎಳೆಯಲ್ಪಡುವ ಲಘು ಗಾಡಿ ಅಥವಾ ಸಾರೋಟು. ಭಾರತ, ಪಾಕಿಸ್ತಾನ ಮತ್ತು ಬಾಂಗ್ಲಾದೇಶಗಳಲ್ಲಿ ಇದನ್ನು ಸಾರಿಗೆಗಾಗಿ ಬಳಸಲಾಗುತ್ತದೆ. ಗಾಡಿಯ ಮೇಲೆ ಮೇಲ್ಕಟ್ಟಿರುತ್ತದೆ ಮತ್ತು ಒಂದೇ ಜೊತೆ ದೊಡ್ಡ ಗಾಲಿಗಳಿರುತ್ತವೆ. ಪ್ರಯಾಣಿಕರು ತಮ್ಮ ಆಸನಗಳ ಮೇಲೆ ಕೂಡಲು ಹಿಂದಿನಿಂದ ಹತ್ತುತ್ತಾರೆ ಮತ್ತು ಚಾಲಕನು ಗಾಡಿಯ ಮುಂದಿನ ಭಾಗದಲ್ಲಿ ಕೂಡುತ್ತಾನೆ. ಸಾಮಾನು ಸರಂಜಾಮುಗಳಿಗಾಗಿ ಗಾಡಿಯ ಕೆಳಗೆ ಗಾಲಿಗಳ ನಡುವೆ ಸ್ವಲ್ಪ ಜಾಗವಿರುತ್ತದೆ. ಹಲವುವೇಳೆ ಈ ಜಾಗವನ್ನು ಕುದುರೆಗಳಿಗಾಗಿ ಹುಲ್ಲನ್ನು ಇಡಲು ಬಳಸಲಾಗುತ್ತದೆ.

ಮೋಟಾರು ವಾಹನಗಳು ಬರುವುದಕ್ಕೆ ಮುಂಚೆ ಟಾಂಗಗಳು ಜನಪ್ರಿಯವಾಗಿದ್ದವು ಮತ್ತು ದಕ್ಷಿಣ ಏಷ್ಯಾದ ಕೆಲವು ಭಾಗಗಳಲ್ಲಿ ಈಗಲೂ ಬಳಕೆಯಲ್ಲಿವೆ. ಸವಾರಿ ಮಾಡಲು ಮೋಜಾಗಿರುವುದರಿಂದ ಇವು ಸಾರಿಗೆಯ ಜನಪ್ರಿಯ ಸಾಧನವಾಗಿವೆ, ಮತ್ತು ಸಾಮಾನ್ಯವಾಗಿ ಟ್ಯಾಕ್ಸಿ ಅಥವಾ ಆಟೊರಿಕ್ಷಾಗಳಿಗಿಂತ ಕಡಿಮೆ ಬಾಡಿಗೆಯನ್ನು ಹೊಂದಿರುತ್ತವೆ.

ಉಲ್ಲೇಖಗಳು 

ವಾಹನಗಳು
ಥಾಲಿಪಟ್ಟು

ಥಾಲಿಪಟ್ಟು (ತಾಲೀಪಿಟ್ಟು) ಒಂದು ಬಗೆಯ ಖಾರದ ಬಹು ಧಾನ್ಯಗಳ ಖಾದ್ಯ. ಇದು ಪಶ್ಚಿಮ ಭಾರತ, ಮಹಾರಾಷ್ಟ್ರ ಹಾಗೂ ಉತ್ತರ ಕರ್ನಾಟಕದಲ್ಲಿ ಜನಪ್ರಿಯವಾಗಿದೆ. ಕಣಕವನ್ನು (ಅಕ್ಕಿ, ಗೋಧಿ, ಸಜ್ಜೆ, ಮತ್ತು ಜೋಳ ಸೇರಿದಂತೆ) ಹುರಿದ ಧಾನ್ಯಗಳು, (ಕಡಲೆ ಮತ್ತು ಉದ್ದು ಸೇರಿದಂತೆ) ಬೇಳೆಗಳು ಹಾಗೂ ಅತ್ಯಂತ ಸಾಮಾನ್ಯವಾಗಿ ಹವೀಜ ಹಾಗೂ ಜೀರಿಗೆ ಬೀಜಗಳಂತಹ ಸಂಬಾರ ಪದಾರ್ಥಗಳಿಂದ ತಯಾರಿಸಿದ ಭಾಜಣಿ ಎಂದು ಕರೆಯಲಾಗುವ ಹಿಟ್ಟಿನಿಂದ ತಯಾರಿಸಲಾಗುತ್ತದೆ. ಥಾಲಿಪಟ್ಟಿನ ಕಣಕವನ್ನು ತಯಾರಿಸುವಾಗ ಈರುಳ್ಳಿ, ತಾಜಾ ಕೊತ್ತಂಬರಿ ಮತ್ತು ಇತರ ತರಕಾರಿಗಳು ಹಾಗೂ ಸಂಬಾರ ಪದಾರ್ಥಗಳನ್ನು ಸೇರಿಸಲಾಗುತ್ತದೆ. ಥಾಲಿಪಟ್ಟನ್ನು ಸಾಮಾನ್ಯವಾಗಿ ಬೆಣ್ಣೆ, ತುಪ್ಪ ಅಥವಾ ಮೊಸರಿನ ಜೊತೆಗೆ ಬಡಿಸಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಬಿ. ಶ್ರೀರಾಮುಲು

ಬಿ ಶ್ರೀರಾಮುಲು (ಜನನ: 8 ಆಗಸ್ಟ್ 1971) ಕರ್ನಾಟಕ ಸರ್ಕಾರದ ಸಮಾಜ ಕಲ್ಯಾಣ ಸಚಿವರು ಹಾಗೂ ಚಿತ್ರದುರ್ಗ ಜಿಲ್ಲೆಯ ಮೊಳಕಾಲ್ಮೂರು ಕ್ಷೇತ್ರವನ್ನು  ಪ್ರತಿನಿಧಿಸುವ ಶಾಸಕರು.

ಬಳ್ಳಾರಿ ನಗರಸಭೆಯ 34ನೇ ವಾರ್ಡಿನ ಸದಸ್ಯ ಸ್ಥಾನದಿಂದ, ರಾಜ್ಯ ಸರ್ಕಾರದಲ್ಲಿ ಮೂರನೇ ಬಾರಿಗೆ ಸಚಿವರಾಗುವವರೆಗೆ, ಅವರು ರಾಜಕೀಯದಲ್ಲಿ ಬೆಳೆದಿದ್ದಾರೆ.

ಹಿನ್ನೆಲೆ 
ಬಿ. ಶ್ರೀರಾಮುಲು ಅವರು ಆಗಸ್ಟ್ 8, 1971 ರಂದು ಕರ್ನಾಟಕದ ಬಳ್ಳಾರಿಯಲ್ಲಿ ರೈಲ್ವೆ ಉದ್ಯೋಗಿ ಬಿ. ತಿಮ್ಮಪ್ಪ ಮತ್ತು ಗೃಹಿಣಿ ಬಿ. ಹೊನ್ನೂರಮ್ಮ ದಂಪತಿಗೆ ಜನಿಸಿದರು. ಅವರು ನಾಲ್ಕು ಸಹೋದರರು ಮತ್ತು ನಾಲ್ಕು ಸಹೋದರಿಯರಲ್ಲಿ ಏಳನೇ ಮಗು. ಇವರ ಪತ್ನಿ, ಲಕ್ಷ್ಮೀ.

ರಾಜಕೀಯ ರಂಗ  
1999 ರ ಲೋಕಸಭಾ ಚುನಾವಣೆಯಲ್ಲಿ ಬಿ ಶ್ರೀರಾಮುಲು ಅವರು ಸುಷ್ಮಾ ಸ್ವರಾಜ್ ಅವರ ಸ್ಥಳೀಯ ಸಹಾಯಕರಾಗಿ ಹೊರಹೊಮ್ಮಿದರು. ಬಳ್ಳಾರಿ ನಗರದಿಂದ 1999 ರ ವಿಧಾನಸಭಾ ಚುನಾವಣೆಯಲ್ಲಿ ಸ್ಪರ್ಧಿಸಿದ ಸ್ವರಾಜ್ ಮತ್ತು ಶ್ರೀರಾಮುಲು ಅವರು ಚುನಾವಣೆಯಲ್ಲಿ ಸೋತರೂ, ಅವರಿಗೆ, ಆ ವರ್ಷ ನಡೆದ ವಿಧಾನಸಭೆ ಮತ್ತು ಲೋಕಸಭಾ ಚುನಾವಣೆಗಳು ನಿರ್ಣಾಯಕ ಮೈಲಿಗಲ್ಲುಗಳಾಗಿವೆ. 

ಸೆಪ್ಟೆಂಬರ್ 2011 ರಲ್ಲಿ, ಅವರು ಶಾಸಕ ಸ್ಥಾನಕ್ಕೆ ರಾಜೀನಾಮೆ ನೀಡಿದರು ಮತ್ತು ನಂತರ ಭಾರತೀಯ ಜನತಾ ಪಕ್ಷವನ್ನು ತೊರೆದರು, ಪಕ್ಷದಲ್ಲಿನ  ಅವರ ಮಾರ್ಗದರ್ಶಕರಿಗೆ ಅವಮಾನವಾಯಿತು. ಮಾಜಿ ಸಚಿವ ಗಾಲಿ ಜನಾರ್ದನ್ ರೆಡ್ಡಿ ಅವರನ್ನು ಬಿಜೆಪಿ ಸರ್ಕಾರ ಜೈಲಿಗೆ ಹಾಕಿತು. ತರುವಾಯ, ಅವರು ಬಳ್ಳಾರಿ ಗ್ರಾಮೀಣ ಕ್ಷೇತ್ರದಿಂದ ಮತ್ತೆ ಸ್ವತಂತ್ರ ಅಭ್ಯರ್ಥಿಯಾಗಿ ಸ್ಪರ್ಧಿಸಿ ಗೆದ್ದರು. ನಂತರ ಅವರು ಪ್ರಾದೇಶಿಕ ಪಕ್ಷವಾದ "ಬಡವರ  ಶ್ರಮಿಕರ ರೈತರ ಕಾಂಗ್ರೆಸ್" ಅಥವಾ ಬಿಎಸ್ಆರ್ ಕಾಂಗ್ರೆಸ್ ಅನ್ನು ಸೇರಿದರು . ಆದರೆ, ಮಾರ್ಚ್ 2014 ರಲ್ಲಿ ಅವರು ಮತ್ತೆ ಭಾರತೀಯ ಜನತಾ ಪಕ್ಷಕ್ಕೆ ಸೇರಿ ಮತ್ತು ಬಳ್ಳಾರಿಯಿಂದ ಲೋಕಸಭಾ ಚುನಾವಣೆಯಲ್ಲಿ ಬಿಜೆಪಿ ಅಭ್ಯರ್ಥಿಯಾಗಿ ಸ್ಪರ್ಧಿಸಿ, ಗೆದ್ದರು.

2018 ರ ಕರ್ನಾಟಕ ವಿಧಾನಸಭಾ ಚುನಾವಣೆಯಲ್ಲಿ ಶ್ರೀರಾಮುಲು ಅವರು ಮೊಳಕಾಲ್ಮೂರು ಮತ್ತು ಬಾದಾಮಿಯಿಂದ ಸ್ಪರ್ಧಿಸಿದ್ದರು. ಮೊಳಕಾಲ್ಮೂರಿನಲ್ಲಿ ಗೆದ್ದರು. ಬಾದಾಮಿಯಲ್ಲಿ, ಅಂದಿನ ಮುಖ್ಯಮಂತ್ರಿ ಸಿದ್ದರಾಮಯ್ಯ  ವಿರುದ್ಧ, 3000 ಮತಗಳ ಅಂತರದಿಂದ ಪರಾಜಯಗೊಂಡರು. 

27 ಜುಲೈ 2018 ರಂದು ಶ್ರೀರಾಮುಲು ಅವರು ಉತ್ತರ ಕರ್ನಾಟಕಕ್ಕೆ ಆಗಿರುವ ಅನ್ಯಾಯಕ್ಕಾಗಿ, ಪ್ರತ್ಯೇಕ ರಾಜ್ಯಕ್ಕೆ  ಕರೆಕೊಟ್ಟರು. 

ಬಳ್ಳಾರಿ ಜಿಲ್ಲೆ ಮತ್ತು ಗದಗ ಜಿಲ್ಲಾ ಉಸ್ತುವಾರಿ ಸಚಿವರಾಗಿಯೂ ಕಾರ್ಯನಿರ್ವಹಿಸಿದ್ದರು.

ಉಲ್ಲೇಖಗಳು

ಬಾಹ್ಯ ಲಿಂಕ್‌ಗಳು 

 ಬಿ. ಶ್ರೀರಾಮುಲು - ಕರ್ನಾಟಕ ವಿಧಾನಸಭೆಯಲ್ಲಿ ವೈದ್ಯಕೀಯ ಶಿಕ್ಷಣವನ್ನು ಹೊರತುಪಡಿಸಿ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಇಲಾಖೆ 
ಜೀವಂತ ವ್ಯಕ್ತಿಗಳು
೧೯೭೧
ರಾಜಕೀಯ
ಎ .ಪಿ.ಜೆ ಅಬ್ದುಲ್ ಕಲಾಂ ತಾಂತ್ರಿಕ ವಿಶ್ವವಿದ್ಯಾಲಯ

ಎಪಿಜೆ ಅಬ್ದುಲ್ ಕಲಾಂ ತಾಂತ್ರಿಕ ವಿಶ್ವವಿದ್ಯಾಲಯವನ್ನು ಕೇರಳ ತಾಂತ್ರಿಕ ವಿಶ್ವವಿದ್ಯಾಲಯ (ಕೆಟಿಯು) ಎಂದೂ  ಸಹ ಕರೆಯುತ್ತಾರೆ. ಇದು ಕೇರಳ ಸರ್ಕಾರ ಸ್ಥಾಪಿಸಿದ ರಾಜ್ಯ ವಿಶ್ವವಿದ್ಯಾಲಯವಾಗಿದೆ . ಕೇರಳ ರಾಜ್ಯದಲ್ಲಿ ತಾಂತ್ರಿಕ ಮತ್ತು ಎಂಜಿನಿಯರಿಂಗ್ ಶಿಕ್ಷಣ ಮತ್ತು ಸಂಶೋಧನೆಯ ಎಲ್ಲಾ ಅಂಶಗಳಲ್ಲಿ ಸಮನ್ವಯ, ಮೇಲ್ವಿಚಾರಣೆ, ನಿಯಂತ್ರಣ, ಮಾರ್ಗದರ್ಶನ ಮತ್ತು ನಾಯಕತ್ವವನ್ನು ಒದಗಿಸುವುದು ವಿಶ್ವವಿದ್ಯಾಲಯದ ಉದ್ದೇಶವಾಗಿದೆ. 

ವಿಶ್ವವಿದ್ಯಾನಿಲಯವು ಪ್ರಧಾನ ಕಛೇರಿಯನ್ನು ತಿರುವನಂತಪುರಂನಲ್ಲಿ ಹೊಂದಿದೆ ಮತ್ತು ಅದರ ನ್ಯಾಯವ್ಯಾಪ್ತಿ ಅಧಿಕಾರವು ಇಡೀ ಕೇರಳ ರಾಜ್ಯಕ್ಕೂ ವ್ಯಾಪಿಸಿದೆ. ವಿಶ್ವವಿದ್ಯಾನಿಲಯವನ್ನು ಬೋಧನೆ ಮತ್ತು ಅಂಗಸಂಸ್ಥೆ ವಿಶ್ವವಿದ್ಯಾಲಯವಾಗಿ ಸ್ಥಾಪಿಸಲಾಗಿದೆ. ಎಂಜಿನಿಯರಿಂಗ್ ಕಾಲೇಜುಗಳನ್ನು ಸಾಮಾನ್ಯ ಕಾಲೇಜು, ಒಂದು ಘಟಕ ಕಾಲೇಜು, ಸ್ವಾಯತ್ತ ಕಾಲೇಜು ಅಥವಾ ಶೈಕ್ಷಣಿಕ ಸ್ವಾಯತ್ತತೆ ಹೊಂದಿರುವ ಕಾಲೇಜಾಗಿ ಸಂಯೋಜಿಸಬಹುದು.

ಇತಿಹಾಸ 
2014 ಮೇ ತಿಂಗಳಲ್ಲಿ ಕೆಟಿಯು ಅನ್ನು ಕೇರಳ ಸರ್ಕಾರವು ಒಂದು ಸುಗ್ರೀವಾಜ್ಞೆಯ ಮೂಲಕ ಸ್ಥಾಪಿಸಿತು.  ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿಯ ಮಾಜಿ ಸದಸ್ಯ ಕಾರ್ಯದರ್ಶಿ ಕುಂಚೇರಿಯಾ ಪಿ. ಐಸಾಕ್ ಅವರನ್ನು ಕೇರಳ ತಾಂತ್ರಿಕ ವಿಶ್ವವಿದ್ಯಾಲಯದ ಮೊದಲ ಉಪಕುಲಪತಿಯನ್ನಾಗಿ ನೇಮಿಸಲಾಯಿತು ಮತ್ತು ತಾಂತ್ರಿಕ ಶಿಕ್ಷಣ ನಿರ್ದೇಶಕರ ಮಾಜಿ ಅಖಿಲ ಭಾರತ ಮಂಡಳಿಯ ನಿರ್ದೇಶಕ ಎಂ. ಅಬ್ದುಲ್ ರಹಮಾನ್ ಅವರನ್ನು ನೇಮಿಸಲಾಯಿತು. ವಿಶ್ವವಿದ್ಯಾಲಯದ ಮೊದಲ ಪರ-ಕುಲಪತಿ . 

ಈ ವಿಶ್ವವಿದ್ಯಾಲಯವನ್ನು ಆರಂಭದಲ್ಲಿ ಕೇರಳ ತಾಂತ್ರಿಕ ವಿಶ್ವವಿದ್ಯಾಲಯ ಎಂದು ಕರೆಯಲಾಗುತ್ತಿತ್ತು. ಭಾರತದ ಮಾಜಿ ಅಧ್ಯಕ್ಷ ಡಾ.ಪಿ.ಜೆ.ಅಬ್ದುಲ್ ಕಲಾಂ ಅವರ ಗೌರವಾರ್ಥ ವಿಶ್ವವಿದ್ಯಾಲಯವನ್ನು ಮರುನಾಮಕರಣ ಮಾಡಲಾಯಿತು.

ಅಧಿಕಾರಿಗಳು 
ಕೆಟಿಯು (ಕೇರಳ ತಾಂತ್ರಿಕ ವಿಶ್ವವಿದ್ಯಾಲಯ) ದ ಪ್ರಸ್ತುತ ಅಧಿಕಾರಿಗಳು ಹೀಗಿದ್ದಾರೆ: 

ಕುಲಪತಿ   : ಶ್ರೀ. ನ್ಯಾಯಮೂರ್ತಿ ಪಿ.ಸತಶಿವಂ (ಕೇರಳದ ಗೌರವಾನ್ವಿತ ರಾಜ್ಯಪಾಲರು) 

ಪ್ರೊ ಚಾನ್ಸೆಲರ್   : ಡಾ.ಕೆ.ಟಿ.ಜಲೀಲ್ (ಗೌರವಾನ್ವಿತ ಉನ್ನತ ಶಿಕ್ಷಣ ಸಚಿವರು, ಕೇರಳ ಸರ್ಕಾರ) 

ಉಪಕುಲಪತಿ   : ಡಾ.ರಾಜಶ್ರೀ ಎಂ.ಎಸ್ (ಕೇರಳದ ಭಾರತೀಯ ಮಾಹಿತಿ ತಂತ್ರಜ್ಞಾನ ಮತ್ತು ನಿರ್ವಹಣಾ ಸಂಸ್ಥೆಯಲ್ಲಿ (ಐಐಐಟಿಎಂ-ಕೆ) ಮಾಜಿ) 

ಪ್ರೊ ಉಪಕುಲಪತಿ   : ಡಾ.ಎಸ್.ಅಯೂಬ್ (ಟಿಕೆಎಂ ಕಾಲೇಜ್ ಆಫ್ ಎಂಜಿನಿಯರಿಂಗ್‌ನ ಮಾಜಿ ಪ್ರಾಂಶುಪಾಲರು)  

ವಿವರವಾದ ಆಡಳಿತ ಮಂಡಳಿಗಳಿಗಾಗಿ ಇಲ್ಲಿ ಕ್ಲಿಕ್ ಮಾಡಿ

ಸಹ ನೋಡಿ 

 ಕೇರಳದ ಎಂಜಿನಿಯರಿಂಗ್ ಕಾಲೇಜುಗಳ ಪಟ್ಟಿ

ಉಲ್ಲೇಖಗಳು

ಬಾಹ್ಯ ಲಿಂಕ್‌ಗಳು
ಆಗ್ನೇಯ ಏಷ್ಯಾದಲ್ಲಿ ಜೈನಧರ್ಮ

ಜೈನ ಧರ್ಮವು ಥೈಲ್ಯಾಂಡ್, ಮಲೇಷ್ಯಾ, ಸಿಂಗಾಪುರ್ ಮತ್ತು ಇತರ ಆಗ್ನೇಯ ಏಷ್ಯಾದ ದೇಶಗಳಲ್ಲಿ ಅಲ್ಪಸಂಖ್ಯಾತ ಧರ್ಮವಾಗಿದೆ. ಹೆಚ್ಚು ವಿಶಾಲವಾಗಿ ಹೇಳುವುದಾದರೆ, ಭಾರತದ ನಾಗರಿಕತೆಯು ಸಾಮಾನ್ಯವಾಗಿ ಜನರು ಮತ್ತು ರಾಷ್ಟ್ರಗಳ ಭಾಷೆಗಳು, ಲಿಪಿಗಳು, ಕ್ಯಾಲೆಂಡರ್‌ಗಳು ಮತ್ತು ಕಲಾತ್ಮಕ ಅಂಶಗಳನ್ನು ಪ್ರಭಾವಿಸಿದೆ.

ಇತಿಹಾಸ 
ಆಗ್ನೇಯ ಏಷ್ಯಾದ ವಿವಿಧ ಪ್ರದೇಶಗಳಲ್ಲಿ  ಜೈನ ಗ್ರಂಥಗಳ ಉಲ್ಲೇಖಗಳಿವೆ.  ಸಂಪ್ರತಿಯ ಆಳ್ವಿಕೆಯಲ್ಲಿ, ಜೈನ ಶಿಕ್ಷಕರನ್ನು ವಿವಿಧ ಆಗ್ನೇಯ ಏಷ್ಯಾದ ದೇಶಗಳಿಗೆ ಕಳುಹಿಸಲಾಯಿತು.  

ಜೈನ ಧರ್ಮವನ್ನು ಪ್ರತಿನಿಧಿಸುವ, ಸ್ಥಳೀಯ ಜೈನ ಸಮುದಾಯಕ್ಕೆ ಮಾರ್ಗದರ್ಶನ ನೀಡುವ ಮತ್ತು ಇತರ ಧಾರ್ಮಿಕ ಧರ್ಮಗಳ ಸದಸ್ಯರೊಂದಿಗೆ, ಮುಖ್ಯವಾಗಿ ಬೌದ್ಧಧರ್ಮದೊಂದಿಗೆ ಸಂವಹನ ನಡೆಸುವ ಉದ್ದೇಶದಿಂದ ಭಾರತದ ಪ್ರಮುಖ ಜೈನರು ಆಗ್ನೇಯ ಏಷ್ಯಾಕ್ಕೆ ಭೇಟಿ ನೀಡಿದ್ದಾರೆ.

ಪ್ರದೇಶಗಳು

ಬರ್ಮಾ 

ಜೈನ ಅಗಾಮರು ಆಗ್ನೇಯ ಏಷ್ಯಾವನ್ನು ಸುವರ್ಣಭೂಮಿ ಎಂದು ಕರೆಯುತ್ತಾರೆ . ಜೈನ ಸನ್ಯಾಸಿ ಕಲಾಕಾಚಾರ್ಯ ಅವರು ಬರ್ಮಾಗೆ ಭೇಟಿ ನೀಡಿದ್ದರು ಎನ್ನಲಾಗಿದೆ. 

ಎರಡನೇ ಮಹಾಯುದ್ಧದ ಮೊದಲು ಸುಮಾರು 5000 ಜೈನ ಕುಟುಂಬಗಳು ಬರ್ಮಾದಲ್ಲಿ ವಾಸಿಸುತ್ತಿದ್ದವು. ಬಹುತೇಕ ಎಲ್ಲ ಕುಟುಂಬಗಳು ಈಗ ಹೊರಹೋಗಿವೆ.  ಯಾಂಗೊನ್‌ನಲ್ಲಿ ಮೂರು ಅಥವಾ ನಾಲ್ಕು ಜೈನ ಕುಟುಂಬಗಳು ಮತ್ತು ಜೈನ ದೇವಾಲಯಗಳಿವೆ .   ಇದನ್ನು ರೋಮನೆಸ್ಕ್ ವಾಸ್ತುಶಿಲ್ಪದಿಂದ ನಿರ್ಮಿಸಲಾಗಿದೆ ಮತ್ತು ಇದು ಹಳೆಯ ರಂಗೂನ್‌ನ ಲಾಥಾ ಪಟ್ಟಣದ ನಿವೇಶನದ 29 ನೇ ಬೀದಿಯಲ್ಲಿದೆ.

ಕಾಂಬೋಡಿಯಾ 
ಕಾಂಬೋಡಿಯಾದಲ್ಲಿ ಜೈನ ಧರ್ಮದ ಬಗ್ಗೆ ಯಾವುದೇ ಪುರಾವೆಗಳಿಲ್ಲ.

ಇಂಡೋನೇಷ್ಯಾ 
ಇಂಡೋನೇಷ್ಯಾದಲ್ಲಿ ಒಂದು ಸಣ್ಣ ಜೈನ ಸಮುದಾಯ ಅಸ್ತಿತ್ವದಲ್ಲಿದೆ. ಸಮುದಾಯವು ಜಕಾರ್ತದಲ್ಲಿ ವಿವಿಧ ಜೈನ ಹಬ್ಬಗಳನ್ನು ಆಯೋಜಿಸುತ್ತದೆ.  ಈ ಸಮುದಾಯ ಸಂಘಟನೆಯನ್ನು ಇಂಡೋನೇಷ್ಯಾದ  ಜೈನ ಸಾಮಾಜಿಕ ಗುಂಪು  ಎಂದು ಕರೆಯಲಾಗುತ್ತದೆ.

ಲಾವೋಸ್ 
ಲಾವೋಸ್‌ನಲ್ಲಿ ಜೈನ ಧರ್ಮ ಅಸ್ಥಿತ್ವದಲ್ಲಿ ಇಲ್ಲ.

ಮಲೇಷ್ಯಾ 
ಮಲೇಷ್ಯಾದಲ್ಲಿ ಸುಮಾರು 2,500 ಜೈನರಿದ್ದಾರೆ. ಅವರಲ್ಲಿ ಕೆಲವರು 15 ಅಥವಾ 16 ನೇ ಶತಮಾನದಲ್ಲಿ ಮಲಾಕ್ಕಾಗೆ ಬಂದರು ಎಂದು ನಂಬಲಾಗಿದೆ.  

ಮೊದಲ ಜೈನ ದೇವಾಲಯವು ಮಲೇಷ್ಯಾದ ಇಪೊಹ್, ಪೆರಕ್ ನಲ್ಲಿದೆ.   ಭಾರತದ 4000 ಕಿಲೋಗ್ರಾಂಗಳಷ್ಟು ಅಮೃತಶಿಲೆ ಬಳಸಿ ಕೌಲಾಲಂಪುರದ ಬ್ಯಾಂಗ್ಸರ್ ಪ್ರದೇಶದಲ್ಲಿ ಜೈನ ದೇವಾಲಯವನ್ನು ನಿರ್ಮಿಸಲಾಗಿದೆ.  2011 ರಲ್ಲಿ ದೇವಾಲಯದ ಉದ್ಘಾಟನೆಯ ಸಂದರ್ಭದಲ್ಲಿ ಮಲೇಷ್ಯಾದ ಮಾನವ ಸಂಪನ್ಮೂಲ ಸಚಿವ ಸುಬ್ರಮಣ್ಯಂ ಸತಶಿವಮ್ ಹಾಜರಿದ್ದರು..  

ಜೈನ ಸಮುದಾಯವು ಪರ್ಯೂಷನ್‌ನಂತಹ  ಜೈನ ಹಬ್ಬಗಳನ್ನು ಸಕ್ರಿಯವಾಗಿ ಆಚರಿಸುತ್ತದೆ.

ಫಿಲಿಪೈನ್ಸ್ 
ಫಿಲಿಪೈನ್ಸ್‌ನಲ್ಲಿ ಜೈನ ಧರ್ಮದ ಅಸ್ಥಿತ್ವದಲ್ಲಿ ಇರಲ್ಲಿಲ್ಲ.

ಸಿಂಗಾಪುರ 
ಮೊದಲನೆಯ ಮಹಾಯುದ್ಧದ ಮೊದಲು (1910 - 1914) ಜೈನರು ಸಿಂಗಾಪುರದಲ್ಲಿ ನೆಲೆಸಿದ್ದರು.  2006 ರ ಹೊತ್ತಿಗೆ, ಸಿಂಗಾಪುರದಲ್ಲಿ 1,000 ಜೈನರು ಇದ್ದರು.

ಥೈಲ್ಯಾಂಡ್ 
ಐತಿಹಾಸಿಕವಾಗಿ, ಜೈನ ಸನ್ಯಾಸಿಗಳು ಜೈನ ಚಿತ್ರಗಳನ್ನು ಶ್ರೀಲಂಕಾ ಮೂಲಕ ಥೈಲ್ಯಾಂಡ್ಗೆ ತೆಗೆದುಕೊಂಡು ಹೋದ್ದರು. ಚಿಯಾಂಗ್‌ಮೈನಲ್ಲಿ ಬುದ್ಧನ ನಗ್ನ ಚಿತ್ರದಂತೆ ಜೈನ ಚಿತ್ರವನ್ನು ಪೂಜಿಸಲಾಗುತ್ತದೆ.  ಆದಾಗ್ಯೂ, ಕಠಿಣತೆಗೆ ಕಟ್ಟುನಿಟ್ಟಾಗಿ ಒತ್ತು ನೀಡಿದ್ದರಿಂದ, ಜೈನ ಧರ್ಮವು ಥೈಲ್ಯಾಂಡ್‌ನಲ್ಲಿ ಬೇರೂರಿಲ್ಲ.  

ಥೈಲ್ಯಾಂಡ್ನನ ಬ್ಯಾಂಕಾಕ್ ಅಲ್ಲಿ 2011 ರ ಹೊತ್ತಿಗೆ  ಸುಮಾರು 600 ಜೈನ ಕುಟುಂಬಗಳಿದ್ದವು.   ಸಿಂಗಾಪುರ, ಯುನೈಟೆಡ್ ಸ್ಟೇಟ್ಸ್ ಮತ್ತು ಇತರ ಕೆಲವು ದೇಶಗಳಲ್ಲಿ ಜೈನ ಸಮುದಾಯಗಳಿಗಿಂತ ಭಿನ್ನವಾಗಿ ಥೈಲ್ಯಾಂಡ್ನ ಜೈನ ಸಮುದಾಯವು ಒಂದಾಗಿರಲ್ಲಿಲ್ಲ. ದಿಗಂಬರ ಮತ್ತು ಶ್ವೇತಾಂಬರ ಜೈನ ಸಮುದಾಯಗಳಿಗೆ ಪ್ರತ್ಯೇಕ ಜೈನ ದೇವಾಲಯಗಳಿವೆ.  ದಿಗಂಬರರ ಜೈನ ಪ್ರತಿಷ್ಠಾನವನ್ನು 2007 ರಲ್ಲಿ ಸ್ಥಾಪಿಸಲಾಯಿತು.  

ಜೈನ ಸಮುದಾಯವು ಸ್ಥಳೀಯ ಥಾಯ್ ಪಿಎಚ್‌ಡಿ ವಿದ್ಯಾರ್ಥಿಗಳಿಗೆ ಜೈನ ಧರ್ಮದಲ್ಲಿ ಉನ್ನತ ವ್ಯಾಸಂಗ ಮಾಡಲು ಪ್ರಾಯೋಜಿಸುತ್ತದೆ.  ಥೈಲ್ಯಾಂಡ್‌ನ ಕೆಲವು ಉಪಹಾರ ಗೃಹಗಳಲ್ಲಿ ಜೈನರಿಗೆ   ಆಹಾರವನ್ನು ನೀಡುತ್ತಾರೆ .   

ಬ್ಯಾಂಕಾಕ್‌ನಲ್ಲಿ ವಜ್ರ ಕತ್ತರಿಸುವುದು ಮತ್ತು ಹೊಳಪು ನೀಡುವ ವ್ಯವಹಾರವನ್ನು ಜೈನ ಸಮುದಾಯವು ನಿರ್ವಹಿಸುತ್ತದೆ.

ವಿಯೆಟ್ನಾಂ 
ವಿಯೆಟ್ನಾಂನಲ್ಲಿ ಜೈನ ಧರ್ಮದ ಉಪಸ್ಥಿತಿಯಿಲ್ಲ.
ಕರ್ನಾಟಕದ ಮೊದಲ ಸೌರ ವಿದ್ಯುತ್ ಸ್ಥಾವರ

ಕರ್ನಾಟಕದ  ಮೊದಲ  ಸೌರ ವಿದ್ಯುತ್ ಸ್ಥಾವರವು ೪0.೫ ಮೆಗಾವ್ಯಾಟ್ ದ್ಯುತಿವಿದ್ಯುಜ್ಜನಕ ವಿದ್ಯುತ್ ಕೇಂದ್ರ ಆಗಿದೆ.ಇದು ಕರ್ನಾಟಕ ರಾಜ್ಯದ  ಕೊಪ್ಪಳ ತಾಲೂಕಿನ ಚಿಕ್ಕೋಪ ಎನ್ನುವ ಗ್ರಾಮದಲ್ಲಿ ಇದೆ.ಇದನ್ನು  ೨೦೧೮ ಜನವರಿ ತಿಂಗಳಲ್ಲಿ ನಿಯೋಜಿಸಲಾಯಿತು.ಇದು   ೧೭೮ ಎಕರೆ ಪ್ರದೇಶವನ್ನು ಒಳಗೊಂಡಿದೆ.ಇದು ಸರಿ ಸುಮಾರು ೭೨00೦ ಜನರಿಗೆ ಶಕ್ತಿಯನ್ನು ಪೂರೈಸುವ ಶಕ್ತಿಯನ್ನು ಹೊಂದಿದೆ.ಇದನ್ನು (Talettutayi Solar  project ) ಖಾಸಗಿ  ಸೌರ ಯೋಜನೆಯು ನಿರ್ವಹಿಸುತ್ತದೆ.

ಇದನ್ನು  ೧೨೫೦೮೦ ಸೌರ ಕೋಶವನ್ನು ಉಪಯೋಗಿಸಿ ರಚಿಸಲಾಗಿದೆ.

ಇದರಿಂದ  ತಯಾರಾದ ಸೌರ ಶಕ್ತಿಯನ್ನು  ಭಾರತದ ಸೌರ ಶಕ್ತಿ ನಿಗಮವು(Solar energy  Corporation  of india  (SECI)) ತಗೆದುಕೊಳ್ಳುತ್ತದೆ.

ಡೆವಲಪರ್ ಸೋಲಾರ್ ಅರೈಸ್ ಇಂಡಿಯಾ ಪ್ರಾಜೆಕ್ಟ್ಸ್ ಲಿಮಿಟೆಡ್, ಇದರ  ಅಬಿವೃದ್ಧಿಕಾರರು ಆಗಿರುತ್ತಾರೆ. ಷೇರುದಾರರು ಥಾಮಸ್ ಲಾಯ್ಡ್ ಗ್ರೂಪ್, ಜಾಗತಿಕ ಇಂಧನ ದಕ್ಷತೆ,ಹವಮಾನ ಬದಲಾವಣೆ ಮತ್ತು ನವೀಕರಿಸಬಹುದಾದ ಇಂಧನ ನಿಧಿಗೆ (“GEEREF” ), ಯುರೋಪಿಯನ್ ಇನ್ವೆಸ್ಟ್ಮೆಂಟ್ ಬ್ಯಾಂಕ್ ಗ್ರೂಪ್ನ ಸಲಹೆಯಂತೆ, ಕೊಟಕ್ ಮಹೀಂದ್ರಾ ಕೋರ್ ಇನ್ಫ್ರಾಸ್ಟ್ರಕ್ಚರ್ ಇಂಡಿಯಾ ಫಂಡ್ (“CIIF”) ಮತ್ತು ಸ್ಥಾಪಕ ನಿರ್ವಹಣಾ ತಂಡ ಅನಿಲ್ ನಾಯರ್, ಜೇಮ್ಸ್ ಅಬ್ರಹಾಂ ಮತ್ತು ತಾನ್ಯಾ ಸಿಂಘಾಲ್ ಅವರನ್ನು ನಿರ್ವಹಿಸುತ್ತಿತ್ತು. ಸೋಲಾರ್ ಏರಿಸ್ ಭಾರತದಲ್ಲಿ ೧೩೦ ಮೆಗಾವ್ಯಾಟ್ ಗ್ರಿಡ್-ಸಂಪರ್ಕಿತ ಸೌರ ವಿದ್ಯುತ್ ಯೋಜನೆಗಳನ್ನು ಹೊಂದಿದೆ ಮತ್ತು ನಿರ್ವಹಿಸುತ್ತದೆ. ಸೌರ ಅರೈಸ ಎನ್ನುವ ಕಂಪನಿಯು ಭಾರತದಾದ್ಯಂತ ಒಟ್ಟಾರೆ ಸುಮಾರು  ೧೩೦ ಮೆಗಾ ವ್ಯಾಟ್ ಸಂಪರ್ಕದಲ್ಲಿರುವ ಸೌರ ಯೋಜನೆಯನ್ನು ನಿರ್ವಹಿಸುತ್ತದೆ.

ಭಾರತದ ಸೌರಶಕ್ತಿ 
೨೦೨೨ ರ ವೇಳೆಗೆ 40 ಗಿಗಾವಾಟ್ ಸೌರ ವಿದ್ಯುತ್ ಸ್ಥಾವರಗಳನ್ನು ಮತ್ತು ಸ್ಥಳೀಯ ಉತ್ಪಾದನೆಯಲ್ಲಿ ಹೆಚ್ಚುವರಿ 60 ಗಿಗಾವಾಟ್‌ಗಳನ್ನು ಅಭಿವೃದ್ಧಿಪಡಿಸುವ ಗುರಿಯನ್ನು ಭಾರತ ಹೊಂದಿದೆ.

ಉಲ್ಲೇಖಗಳು

ಬಾಹ್ಯ ತಳಕುಗಳು 

   ಥಾಮಸ್ ಲಾಯ್ಡ್ 
   ಸೌರ ಉದ್ಭವ
ಸುಲಜ್ಜಾ ಫಿರೋಡಿಯ ಮೋಟ್ವಾನಿ

ಇವರು ಭಾರತೀಯ ಮಹಿಳಾ ಉದ್ಯಮಿ.ಇವರು ೧೯೭೦ರ ಆಗಸ್ಟ್ ೨೬ ರಂದು ಜನಿಸಿದರು.

ವಿದ್ಯಾಭ್ಯಾಸ
೧೯೯೦ರಲ್ಲಿ ಬಿಹಾನ್ ಮಹಾರಾಷ್ಟ್ರ ವಾಣಿಜ್ಯ ಕಾಲೇಜು, ಪುಣೆ ವಿಶ್ವವಿದ್ಯಾಲಯದಿಂದ ಪಡೆದರು. ನಂತರ ತಮ್ಮ ಎಂಬಿಎ ಪದವಿಯನ್ನು ಪಿಟ್ಸ್‌ಬರ್ಗ್‌ನ ಕ್ರನೇಗಿ ಮೇಲನ್ ವಿಶ್ವವಿದ್ಯಾಲಯದಲ್ಲಿ ಪಡೆದರು. ಎಸ್  ಎಸ್ ಸಿ ಮತ್ತು ಹೆಚ್ ಎಸ್‌ ಸಿ ಪರೀಕ್ಷೆಗಳಲ್ಲಿ ಉತ್ತಮ ಶ್ರೇಣಿ ಗಳಿಸಿದ್ದಾರೆ.

ವಯಕ್ತಿಕ ಜೇವನ
ಫಿರೋಡಿಯಾ ರವರ ತಾಯಿ ಪದ್ಮಶ್ರೀ ಅರುಣಾ ಫಿರೋಡಿಯಾ. ಇವರು ಫಿರೋಡಿಯಾ ಸಂಸ್ಥೆಯ ಸ್ಥಾಪಕರು ಮತ್ತು ಇಗೀನ ಅಧ್ಯಕ್ಷರು. ಸುಲಜ್ಜಾರವರು ಹೆಚ್ ಕೆ ಫಿರೋಡಿಯಾರವರ ಮೊಮ್ಮಗಳು. ಸುಲಜ್ಜಾ ಫಿರೋಡಿಯಾರವರ ಪತಿ ಮನೀಶ್ ಮೊಟ್ವಾನಿ, ಮಗ ಸಿದ್ಧಾರ್ಥ್. ಇವರಿಗೆ ಬ್ಯಾಂಡ್ಮಿಡನ್ ಕ್ರೀಡೆಯಲ್ಲಿ  ಆಸಕ್ತಿ ಇತ್ತು.

ವೃತ್ತಿ ಜೀವನ
ಕೈನೆಟಿಕ್ ಮೋಟಾರ್ ಕಂಪನಿಗೆ ಸೇರುವ ಮೊದಲು ನಾಲ್ಕು ವರ್ಷಗಳ ಕಾಲ ಕ್ಯಾಲಿಫೋರ್ನಿಯಾದ ಇನ್ವೇಸ್ಟ್ ಅನಾಲಿಸಿಸ್ ಕಂಪನಿಯಲ್ಲಿ ಕಾರ್ಯನಿರ್ವಹಿಸಿದ್ದರು. ಇವರು ಕೈನೇಟಿಕ್ ಮೋಟಾರ್ ಕಂಪೆನಿಯ ಪ್ರಮುಖ ಕಾರ್ಯ ಚಟುವಟಿಕೆಗಳಲ್ಲಿ ಭಾಗವಹಿಸಿದ್ದಾರೆ.ಕೈನೇಟಿಕ್ ಮೋಟರ್ ಕಂಪೆನಿ ಹಾಗು ಕೈನೇಟಿಕ್ ಗ್ರೀನ್ ಎನೇರ್ಜಿ ಲಿಮಿಟೆಡ್ ಕಂಪನಿಗಳ  ನಿರ್ದೇಶಕರಾಗಿ ಕರ್ತವ್ಯ ನಿರ್ವಹಿಸುತ್ತಿದ್ದಾರೆ. ಈ ಕಂಪನಿಯ ಹಲವಾರು ವ್ಯವಹಾರ ಬೆಳವಣಿಗೆ ಕಾರ್ಯದಲ್ಲಿ ತಮ್ಮನ್ನು ತಾವು ತೊಡಗಿಸಿಕೊಂಡಿದ್ದಾರೆ.

ಪ್ರಶಸ್ತಿಗಳು
ಇವರಿಗೆ ಇಂಡಿಯನ್‌ ಟುಡೇಯಿಂದ ಈ ಯುಗದ ವ್ಯವಹಾರ ಮುಖವೆಂಬ ಬಿರುದು ಲಭಿಸಿದೆ.
ಇವರ ವ್ಯವಹಾರದಲ್ಲಿನ ಸಾಧನೆಗೆ ಸಾಮಾಜಿಕ ಯುವ ಸಾಧಕಿ ಎಂಬ ಪ್ರಶಸ್ತಿ ೨೦೦೨ ರಲ್ಲಿ ಪಡೆದಿದ್ದಾರೆ.
೨೦೦೩ ರಲ್ಲಿ  ಮಾರುಕಟ್ಟೆ ಮತ್ತು ನಿರ್ವಹಣಾ ಸಂಸ್ಥೆಯಿಂದ ಮಹಿಳಾ ನಿರ್ವಹಣಾ ಅಧಿಕಾರಿ ಎಂದು ಪ್ರಶಂಸೆ ಪಡೆದಿದ್ದಾರೆ.
೨೦೦೩ ರಲ್ಲಿ ಬಿಸಿನೆಸ್ ಟುಡೇ ಯಿಂದ ಉತ್ತಮ ಯುವ ಸಾಧಕಿ ಎಂಬ ಬಿರುದು ಲಭಿಸಿದೆ.
ಎಂ ಟಿವಿಯು ಭಾರತೀಯ ಅತ್ಯಂತ ಸೊಗಸಾದ ವ್ಯವಹಾರಿಕ ಮಹಿಳೆ ಎಂದು ಗುರುತಿಸಿದೆ.
ಅಂತರಾಷ್ಟ್ರೀಯ ಆರ್ಥಿಕ ಸಂಸ್ಥೆಯಲ್ಲಿ ಅಂತರಾಷ್ಟ್ರೀಯ ಯುವ ನಾಯಕಿ ಮತ್ತು ಮುಂದಿನ ದಿನದ ಅಂತರ್ರಾಷ್ಟ್ರೀಯ ವ್ಯವಹಾರದ ನಾಯಕಿಯಾಗಿ ಆಯ್ಕೆಯಾಗಿದ್ದಾರೆ.

ಉಲ್ಲೇಖಗಳು

ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಅದಿತಿ ಆರ್ಯ

ಅದಿತಿ ಆರ್ಯ (ಜನನ ೧೮ ಸೆಪ್ಟೆಂಬರ್ ೧೯೯೪) ಒಬ್ಬ ಭಾರತೀಯ ನಟಿ, ರೂಪದರ್ಶಿ, ಸಂಶೋಧನಾ ವಿಶ್ಲೇಷಕ ಮತ್ತು ಸೌಂದರ್ಯ ಸ್ಪರ್ಧೆಯ ಶೀರ್ಷಿಕೆದಾರರಾಗಿದ್ದು, ಇವರು ೨೦೧೫ ರಲ್ಲಿ ಫೆಮಿನಾ ಮಿಸ್ ಇಂಡಿಯಾ ವಿಶ್ವ ಕಿರೀಟವನ್ನು ಪಡೆದರು. ೨0೧೫ ರ ಮಿಸ್ ವರ್ಲ್ಡ್ ಸ್ಪರ್ಧೆಯಲ್ಲಿ ಇವರು ಭಾರತವನ್ನು ಪ್ರತಿನಿಧಿಸಿದ್ದರು.

ಆರಂಭಿಕ ಜೀವನ
ಆರ್ಯ ಗುರಗಾಂವ್ ಗೆ ತೆರಳುವ ಮೊದಲು ತನ್ನ ಆರಂಭಿಕ ವರ್ಷಗಳಲ್ಲಿ ಸೇಕ್ರೆಡ್ ಹಾರ್ಟ್ ಸೀನಿಯರ್ ಸೆಕೆಂಡರಿ ಶಾಲೆಯಲ್ಲಿ ಅಧ್ಯಯನ ಮಾಡಿದರು. ಅಮಿಟಿ ಇಂಟರ್ನ್ಯಾಷನಲ್ ಶಾಲೆಯಲ್ಲಿ, ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದರು. ನಂತರ ಇವರು ದೆಹಲಿ ವಿಶ್ವವಿದ್ಯಾಲಯದ ಶಾಹೀದ್ ಸುಖದೇವ್ ಕಾಲೇಜ್ ಆಫ್ ಬಿಸಿನೆಸ್ ಸ್ಟಡೀಸ್‌ನಿಂದ ವ್ಯವಹಾರ ಅಧ್ಯಯನದಲ್ಲಿ ಹಣಕಾಸು ಮೇಜರ್ ಜೊತೆ ಪದವಿ ಮುಗಿಸಿದರು.

ಫೆಮಿನಾ ಮಿಸ್ ಇಂಡಿಯಾ ೨೦೧೫
ಮುಂಬೈನಲ್ಲಿ ನಡೆದ ಸಮಾರಂಭದಲ್ಲಿ ಅದಿತಿ ಎಫ್‌ಬಿಬಿ ಫೆಮಿನಾ ಮಿಸ್ ಇಂಡಿಯಾ ವರ್ಲ್ಡ್ ೨೦೧೫ ರ ವಿಜೇತರಾಗಿ ಕಿರೀಟವನ್ನು ಪಡೆದರು.

ವಿಶ್ವ ಸುಂದರಿ ೨೦೧೫
ಫೆಮಿನಾ ಮಿಸ್ ಇಂಡಿಯಾ ವರ್ಲ್ಡ್ ೨೦೧೫ ಪ್ರಶಸ್ತಿಯನ್ನು ಗೆದ್ದ ನಂತರ ಮಿಸ್ ವರ್ಲ್ಡ್ ಸ್ಪರ್ಧೆಯ ೬೫ ನೇ ಆವೃತ್ತಿಯ ಮಿಸ್ ವರ್ಲ್ಡ್ ೨೦೧೫ ರಲ್ಲಿ ಭಾರತವನ್ನು ಪ್ರತಿನಿಧಿಸಿದರು. ಉಪ ಸ್ಪರ್ಧೆಗಳಲ್ಲಿ ಮಲ್ಟಿಮೀಡಿಯಾ ಪ್ರಶಸ್ತಿಯಲ್ಲಿ ಟಾಪ್ ೫, ಪೀಪಲ್ಸ್ ಚಾಯ್ಸ್ ಅವಾರ್ಡ್‌ನಲ್ಲಿ ಟಾಪ್ ೫, ವಿಶ್ವ ಫ್ಯಾಶನ್ ಡಿಸೈನರ್ ಡ್ರೆಸ್ ಅವಾರ್ಡ್‌ನಲ್ಲಿ ಟಾಪ್ ೧೦, ಬ್ಯೂಟಿ ವಿಥ್ ಎ ಪರ್ಪಸ್ ಅವಾರ್ಡ್‌ನಲ್ಲಿ ಟಾಪ್ ೨೫, ಟ್ಯಾಲೆಂಟ್ ಉಪ ಸ್ಪರ್ಧೆಯಲ್ಲಿ ಟಾಪ್ ೩೦ ಮತ್ತು ಟಾಪ್ ಮಾಡೆಲ್‌ನಲ್ಲಿ ಟಾಪ್ ೩೦ ಸ್ಥಾನ ಪಡೆದರು.

ನಟನಾ ವೃತ್ತಿ
ಫೆಮಿನಾ ಮಿಸ್ ಇಂಡಿಯಾ ೨೦೧೫ ರ ಕಿರೀಟವನ್ನು ಪಡೆದ ನಂತರ ಅದಿತಿ ಆರ್ಯ ಅವರು ಟಾಲಿವುಡ್‌ಗೆ ನಾಯಕಿಯಾಗಿ ಮುಖ್ಯ ನಿರ್ದೇಶಕರಾಗಿ ಪಾದಾರ್ಪಣೆ ಮಾಡಿದ್ದಾರೆ. ಪುರಿ ಜಗನ್ನಾಥ್ ಅವರ ಚಿತ್ರ ನಂದಮುರಿ ಕಲ್ಯಾಣ್ ರಾಮ್ ಅವರೊಂದಿಗೆ ಇಸ್ಮ್. ಈ ಚಿತ್ರವು ಬಾಕ್ಸ್ ಆಫೀಸ್ ನಲ್ಲಿ ಯಶಸ್ವಿಯಾಗಿ ಪ್ರದರ್ಶನ ಕಂಡಿತು ಮತ್ತು ಪ್ರೇಕ್ಷಕರು ಮತ್ತು ವಿಮರ್ಶಕರಿಂದ ಉತ್ತಮ ಪ್ರತಿಕ್ರಿಯೆ ಪಡೆಯಿತು.

ನಂತರ ೩ಡಿ ಯಲ್ಲಿ ಚಿತ್ರೀಕರಣಗೊಳ್ಳುತ್ತಿರುವ ಮ್ಯಾಗ್ನಮ್ ಓಪಸ್ ಕುರುಕ್ಷೇತ್ರದಲ್ಲಿ ಇವರು ಉತ್ತರೆಯ ಪಾತ್ರದಲ್ಲಿ ಕನ್ನಡಕ್ಕೆ ಪಾದಾರ್ಪಣೆ ಮಾಡಿದರು.

ಸಿದ್ದಾಂತ್ ಸಚ್‌ದೇವ್ ನಿರ್ದೇಶನದ ಮತ್ತು ವಿಕ್ರಮ್ ಭಟ್ ನಿರ್ಮಿಸಿದ ೩೬ ಸಂಚಿಕೆಗಳ ಹಿಂದಿ ವೆಬ್ ಸೀರಿಸ್ ತಂತ್ರದಲ್ಲಿ ಅವರು ಪ್ರಮುಖ ಪಾತ್ರ ವಹಿಸಿದ್ದಾರೆ. ಅದೇ ತಂಡದೊಂದಿಗೆ ಸ್ಪಾಟ್ಲೈಟ್ ೨ ಎಂಬ ಮತ್ತೊಂದು ವೆಬ್ ಸೀರಿಸನ್ನು ಸಹ ಅವರು ಮಾಡಿದ್ದಾರೆ.

ಚಿತ್ರಕಥೆ

ಉಲ್ಲೇಖಗಳು

ನಟಿಯರು
ಸಂದೀಪ್ ಶೆಟ್ಟಿ

ಸಂದೀಪ್ ಶೆಟ್ಟಿ (ಜನನ ೨೩ ಜುಲೈ) ತುಳು ಚಿತ್ರರಂಗಗಳಾದ ದಂಡ್, ಮದಿಮೆ, ಎಕ್ಕಸಕ ಮತ್ತು ಅನೇಕ ನಾಟಕಗಳು ಮತ್ತು ರಂಗ ಪ್ರದರ್ಶನಗಳಲ್ಲಿ ಹೆಸರುವಾಸಿಯಾದ ದಕ್ಷಿಣ ಕನ್ನಡದ ನಟ. ಇವರು ಮತ್ತು ಇವರ ಪ್ರಶಂಸ ತಂಡ ಕರಾವಳಿ ಕರ್ನಾಟಕದಲ್ಲಿ ನಡೆಯುತ್ತಿರುವ ಬಲೆ ತೆಲಿಪಾಲೆ ಕಾಮಿಡಿ ಶೋ ನಲ್ಲಿ ಗೆದ್ದಿದ್ದರು. ಸಂದೀಪ್ ಮಸ್ಕತ್, ದುಬೈ, ಕುವೈತ್ ಮತ್ತು ಬಹ್ರೇನ್‌ನಂತಹ ಅಂತರಾಷ್ಟ್ರೀಯ ಸ್ಥಳಗಳಲ್ಲಿ ಹಾಗೂ ಬೆಂಗಳೂರು, ಮುಂಬೈ ಮತ್ತು ಪುಣೆ ಸೇರಿದಂತೆ ಭಾರತದೊಳಗಿನ ಸ್ಥಳಗಳಲ್ಲಿ ೧,೦೦೦ ಕ್ಕೂ ಹೆಚ್ಚು ಸ್ಟೇಜ್ ಶೋಗಳನ್ನು ಪ್ರದರ್ಶಿಸಿದ್ದಾರೆ.

ಆರಂಭಿಕ ಜೀವನ
ಸಂದೀಪ್ ಶೆಟ್ಟಿ ಜುಲೈ ೨೩ ರಂದು ಉಡುಪಿ ಜಿಲ್ಲೆಯ ಶಿರ್ವಾ ಗ್ರಾಮದ ಪಕ್ಕದ ಮಣಿಬೆಟ್ಟೆಯಲ್ಲಿ ಜನಿಸಿದರು. ಬಿಬಿಎಂ ಮತ್ತು ಎಂಬಿಎ ಪದವಿಗಳನ್ನು ಪಡೆದ ಸಂದೀಪ್ ಶೆಟ್ಟಿ ಅವರು ಸುಂದರ್ ಶೆಟ್ಟಿ ಮತ್ತು ರತ್ನ ಶೆಟ್ಟಿ ಅವರ ಪುತ್ರ. ಸಂದೀಪ್ ೧೯೯೮ ರಲ್ಲಿ 'ನಾಥುನಾ ಪಾರು' ಎಂಬ ತುಳು ನಾಟಕವನ್ನು ಬರೆದು ನಿರ್ದೇಶಿಸುತ್ತಾ ತಮ್ಮ ನಟನಾ ವೃತ್ತಿಯನ್ನು ಪ್ರಾರಂಭಿಸಿದರು.

ಚಿತ್ರಕಥೆ

ಪ್ರಶಸ್ತಿಗಳು
೨೦೧೫ - ಬಲೆ ತೆಲಿಪಾಲೆ ವಿಜೇತ ಪ್ರಶಂಸ ತಂಡ 
೨೦೧೪ - ಬಲೆ ತೆಲಿಪಾಲೆ ವಿಜೇತ ಪ್ರಶಂಸ ತಂಡ
೨೦೧೩ - ಬಲೆ ತೆಲಿಪಾಲೆ ವಿಜೇತ ಪ್ರಶಂಸ ತಂಡ
ಮುಂಬೈ ಕಲಾಭಿಮಾನಿಗಳು ಅವರಿಂದ -'ಕುಸಾಲ್ದ ಬಿರ್ಸೆ' 
ಪುತ್ತೂರು ನಾಟಕ ಸ್ಪರ್ಧೆಯಲ್ಲಿ 'ಜನಮೆಚ್ಚಿದ ಹಾಸ್ಯ ನಟ' ಪ್ರಶಸ್ತಿ.

ಉಲ್ಲೇಖಗಳು

ತುಳು ಚಲನಚಿತ್ರ ನಟರು
ಭಾರತೀಯ ನಟರು
ಬಲೆತೆಲಿಪಾಲೆ ಸ್ಪರ್ಧೆಯ ಕಲಾವಿದರು
ಕಂಠೀರವ ಒಳಾಂಗಣ ಕ್ರೀಡಾಂಗಣ

ಕಂಟೀರವ ಒಳಾಂಗಣ ಕ್ರೀಡಾಂಗಣ

ಸ್ಥಳ:-ಬೆಂಗಳೂರು,ಭಾರತ

ಮಾಲಿಕರು:-ಕರ್ನಾಟಕ ಅತ್ಲೆಟೀಕ್ ಅಸ್ಸೊಸಿಯೆಶನ್

ಸಾಮರ್ಥ್ಯ :-೪,೦೦೦

ಮೈದಾನದ ಗಾತ್ರ:-೧೨೦ ಮೀ x ೯೦ ಮೀ

ನಿರ್ಮಾಣ

ಕಟ್ಟೀದ್ದು:-೧೯೯೫

ಶಿಲ್ಪಿ:-ಸುಂದರಂ ಕನ್ಸಲ್ಟನ್ಸಿ  ಬೆಂಗಳೂರು

ಗುತ್ತಿಗೆದಾರ

ಬೆಂಗಳೂರು ಬುಲ್ಲ್ಸ್(ಕಬ್ಬಡಿ),ಬೆಂಗಳೂರು ಬೀಸ್ಟ್ (ಬಾಸ್ಕೆಟ್ ಬಾಲ್)

ಕಂಟೀರವ ಒಳಾಂಗಣ ಕ್ರೀಡಾಂಗಣವನ್ನು ಶ್ರೀ ಅಥವಾ ಶ್ರೀ ಕಂಟೀರವ ಒಳಾಂಗಣ ಕ್ರೀಡಾಂಗಣ ಎಂದೂ ಕರೆಯುತ್ತಾರೆ, ಇದು ಒಳಾಂಗಣ ಕ್ರೀಡಾ ರಂಗವಾಗಿದ್ದು , ಭಾರತದ ಬೆಂಗಳೂರಿನಲ್ಲಿ, ಕಬ್ಬನ್ ಪಾರ್ಕ್ ಬಳಿ, ಕೇಂದ್ರ ಆಡಳಿತ ಪ್ರದೇಶದ ನಗರದ ಹೃದಯಭಾಗದಲ್ಲಿದೆ. ಅಖಾಡದ ಸಾಮರ್ಥ್ಯ ೪,000 ಜನರು.     . ಈ ಕ್ರೀಡಾ ಸಂಕೀರ್ಣವನ್ನು ರಚಿಸಲು ಸಂಪಂಗಿ ಕೆರೆ ಬದಲಾಯಿಸಲಾಯಿತು.

ಕ್ರೀಡಾಂಗಣಕ್ಕೆ 8 ಪ್ರವೇಶದ್ವಾರಗಳಿದ್ದು, ಅವುಗಳಲ್ಲಿ ಐದು ಸಾರ್ವಜನಿಕರಿಗೆ, ಒಂದು ವಿಐಪಿಗಳಿಗೆ, ಒಂದು ಕ್ರೀಡಾಂಗಣ ಅಧಿಕಾರಿಗಳಿಗೆ ಮತ್ತು ಒಂದು ಆಟಗಾರರಿಗೆ.

ಕ್ರೀಡಾಂಗಣವು ಅಂಡಾಕಾರದ ಗುಮ್ಮಟವನ್ನು ಹೊಂದಿದ್ದು, ೧೨೦ಮಡಿಸಿದ ಫಲಕಗಳನ್ನು (ಪ್ರಿಕಾಸ್ಟ್) ವಿಭಿನ್ನ ಅಡ್ಡ-ವಿಭಾಗದ (ಸರಾಸರಿ ೨ ಮೀ) ೪೦ ಎಂಎಂ ತಟ್ಟೇ ದಪ್ಪ ಮತ್ತು ಅಂತರ-ಸಂಪರ್ಕಿತ ಪಕ್ಕೆಲುಬುಗಳ ಸರಣಿಯನ್ನು ಹೊಂದಿರುತ್ತದೆ. ಗುಮ್ಮಟದ ಕೆಳಗಿನ ತುದಿಯನ್ನು ಅಂಡಾಕಾರ ರಿಂಗ್ ಕಿರಣದ ಮೇಲೆ 8 ಮೀ ಮಟ್ಟದಲ್ಲಿ ಬೆಂಬಲಿಸಲಾಗುತ್ತದೆ, ಇದು ೨೪ ಸಮಾನ ಅಂತರದ ಕಮಾನು ಕಾಲಮ್‌ಗಳಲ್ಲಿ ಬೆಂಬಲಿಸುತ್ತದೆ. ಗುಮ್ಮಟದ ಮೇಲ್ಭಾಗವು ೨೯ ಮೀ ಮಟ್ಟದಲ್ಲಿ ೧೬ ಮೀ x ೮ ಮೀ  ಅಂಡಾಕಾರ ರಿಂಗ್‌ನಲ್ಲಿ ಬೆಂಬಲಿತವಾಗಿದೆ. ೪ ಮೀ ಎತ್ತರದ ಸಣ್ಣ ಅಂಡಾಕಾರದ ಪ್ಯಾರಾಬೋಲಾಯ್ಡ್ ಇನ್-ಸಿತು ಗುಮ್ಮಟ ಮತ್ತು ಪರಸ್ಪರ ಸಂಪರ್ಕಿತ ಸ್ಟಿಫ್ಫೈನರ್‌ಗಳ ಸರಣಿಯನ್ನು ಹೊಂದಿರುವುದು ಮೇಲಿನ ಉಂಗುರದ ಮೇಲೆ ವಿಶ್ರಾಂತಿ ಪಡೆಯುತ್ತಿದೆ. ಮಡಿಚಿದ ತಟ್ಟೇಯ ಎರಡು ಉಂಗುರಗಳ ನಡುವೆ ಸುಮಾರು ೪0 ಮೀ. ಆಸನ ಗ್ಯಾಲರಿಗಳು ಪೂರ್ವಭಾವಿಯಾಗಿರುತ್ತವೆ ಮತ್ತು ಇತರ ಕ್ಯೂಬಿಕಲ್‌ಗಳು ಸ್ಥಳದಲ್ಲೇ ಇರುತ್ತವೆ.

ಸಹ ನೋಡಿ 

 ಶ್ರೀಕಂಟೀರವ ಕ್ರೀಡಾಂಗಣ
ಪೂಜಾ ಹೆಗ್ಡೆ

ಪೂಜಾ ಹೆಗ್ಡೆ ಭಾರತೀಯ ರೂಪದರ್ಶಿ ಮತ್ತು ಚಲನಚಿತ್ರ ನಟಿ. ಮುಖ್ಯವಾಗಿ ಇವರು ತೆಲುಗು ಮತ್ತು ಹಿಂದಿ ಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಇವರು ಮಿಸ್ ಯೂನಿವರ್ಸ್ ಇಂಡಿಯಾ ೨೦೧೦ ಸ್ಪರ್ಧೆಯಲ್ಲಿ ಎರಡನೇ ರನ್ನರ್ ಅಪ್ ಆಗಿ ಕಿರೀಟವನ್ನು ಪಡೆದರು. ಮಿಸ್ಕಿನ್ ಅವರ ತಮಿಳು ಸೂಪರ್ಹೀರೋ ಚಿತ್ರ ಮುಗಮುಡಿ (೨೦೧೨) ಚಿತ್ರದಲ್ಲಿ ನಟಿಸಲು ತೆರಳಿದರು. ನಂತರ ಅವರು ತೆಲುಗು ಚಿತ್ರಗಳಾದ ಓಕಾ ಲೈಲಾ ಕೋಸಮ್ ಮತ್ತು ಮುಕುಂದ (೨೦೧೪) ನಲ್ಲಿ ಕಾಣಿಸಿಕೊಂಡರು. ಅಶುತೋಷ್ ಗೋವಾರಿಕರ್ ಅವರ ಮೊಹೆಂಜೊದಾರೊ (೨೦೧೬) ಚಿತ್ರದಲ್ಲಿ ಹೃತಿಕ್‌ ರೋಷನ್‌ ಅವರೊಂದಿಗೆ ಪ್ರಮುಖ ನಟಿಯಾಗಿ ನಟಿಸಲು ಸಹಿ ಹಾಕಿದರು.

ಆರಂಭಿಕ ಜೀವನ
ಪೂಜಾ ಹುಟ್ಟಿ ಬೆಳೆದದ್ದು ಮಹಾರಾಷ್ಟ್ರದ ಮುಂಬೈನಲ್ಲಿ. ಆಕೆಯ ಪೋಷಕರಾದ ಮಂಜುನಾಥ್ ಹೆಗ್ಡೆ ಮತ್ತು ಲತಾ ಹೆಗ್ಡೆ ಕರ್ನಾಟಕದ ಮಂಗಳೂರಿನವರು. ಅವಳ ಮಾತೃಭಾಷೆ ತುಳು. ಮತ್ತು ಇವರು ಇಂಗ್ಲಿಷ್, ಮರಾಠಿ, ಹಿಂದಿ ಭಾಷೆಯನ್ನು ಮಾತನಾಡುತಿದ್ದರು. ಇವರು ಎಂ.ಎಂ.ಕೆ ಕಾಲೇಜಿಗೆ ಹೋದರು. ಇವರು ನಿಯಮಿತವಾಗಿ ಇಂಟರ್ಕಾಲೇಜಿಯೇಟ್ ಸ್ಪರ್ಧೆಗಳಲ್ಲಿ ಪ್ರವೇಶಿಸಲು ಪ್ರಯತ್ನಿಸಿದರು. ಇವರು ನೃತ್ಯ ಮತ್ತು ಫ್ಯಾಷನ್ ಶೋಗಳಲ್ಲಿ ಭಾಗವಹಿಸಿದರು.

ವೃತ್ತಿ

ಇವರು ಮಿಸ್ ಇಂಡಿಯಾ ೨೦೦೯ ಸ್ಪರ್ಧೆಯಲ್ಲಿ ಸ್ಪರ್ಧಿಸಿದರು. ಆದರೆ ಮಿಸ್ ಇಂಡಿಯಾ ಟ್ಯಾಲೆಂಟೆಡ್ ೨೦೦೯ ಗೌರವವನ್ನು ಗೆದ್ದರೂ ಆರಂಭಿಕ ಸುತ್ತಿನಲ್ಲಿ ಹೊರಹಾಕಲ್ಪಟ್ಟರು. ಇವರು ಮುಂದಿನ ವರ್ಷ ಮತ್ತೆ ಅರ್ಜಿ ಸಲ್ಲಿಸಿದರು ಮತ್ತು ಮಿಸ್ ಯೂನಿವರ್ಸ್ ಇಂಡಿಯಾ ೨೦೧೦ ಸ್ಪರ್ಧೆಯಲ್ಲಿ ಎರಡನೇ ರನ್ನರ್ ಅಪ್ ಆಗಿದ್ದರು. ಮಿಸ್ ಇಂಡಿಯಾ ಸೌತ್ ಗ್ಲಾಮರಸ್ ಹೇರ್ ೨೦೧೦ ಕಿರೀಟವನ್ನು ಪಡೆದರು. ಜೀವಾ ಎದುರು ಮಿಸ್ಕಿನ್‌ನ ತಮಿಳು ಸೂಪರ್ಹೀರೋ ಚಿತ್ರ ಮುಗಮುಡಿ (೨೦೧೨) ಚಿತ್ರದಲ್ಲಿ ನಟಿಸಿದ ಅವರು, ಸಮಾಜದ ಬಗೆಗಿನ ತನ್ನ ದೃಷ್ಟಿಕೋನವನ್ನು ಬದಲಿಸಲು ಪುರುಷ ಪಾತ್ರಕ್ಕೆ ಪ್ರೇರಣೆ ನೀಡುತ್ತಾರೆ.

ಇವರ ಎರಡನೇ ತೆಲುಗು ಚಿತ್ರ ಓಕಾ ಲೈಲಾ ಕೋಸಮ್ (೨೦೧೪), ಅವರ ಎದುರು ನಾಗ ಚೈತನ್ಯ ಕಾಣಿಸಿಕೊಂಡಿದ್ದಾರೆ. ಚಿತ್ರದಲ್ಲಿನ ಅಭಿನಯಕ್ಕಾಗಿ ಅವರು ಪ್ರಶಂಸೆಗೆ ಪಾತ್ರರಾದರು. ಅದೇ ಸಮಯದಲ್ಲಿ, ಅವರು ೬೨ ನೇ ಫಿಲ್ಮ್ಫೇರ್ ಪ್ರಶಸ್ತಿಗಳಲ್ಲಿ (ದಕ್ಷಿಣ) ಅತ್ಯುತ್ತಮ ನಟಿಗಾಗಿ ನಾಮನಿರ್ದೇಶನಗೊಂಡರು. ಪ್ರೊಡಕ್ಷನ್ ಹೌಸ್ ಮತ್ತು ನಿರ್ದೇಶಕ ವಿಜಯ್ ಕೊಂಡಾ ಅವರ ಹಿಂದಿನ ಸಾಹಸದ ಯಶಸ್ಸಿನ ನಂತರ ಈ ಯೋಜನೆಯಲ್ಲಿ ಕೆಲಸ ಮಾಡಲು ಅವಳನ್ನು ಪ್ರೇರೇಪಿಸಿತು. ಪ್ರಮುಖ ಮಹಿಳಾ ಪಾತ್ರವನ್ನು ಚಿತ್ರಿಸಲು ಸಹಾಯ ಮಾಡಲು ಅವರು ತೆಲುಗು ಪಾಠಗಳನ್ನು ಕೈಗೊಂಡರು. ತನ್ನ ಎರಡನೇ ತೆಲುಗು ಚಿತ್ರದಲ್ಲಿ ಹೆಗ್ಡೆ ಮುಕುಂದ ಅವರ ಗೋಪಿಕಮ್ಮ ಹಾಡಿನಲ್ಲಿ ಅವರ ಸ್ಮರಣೀಯ ಅಭಿನಯದಿಂದ ಅನೇಕರನ್ನು ಮೆಚ್ಚಿಸಿದರು.

ಜುಲೈ ೨೦೧೪ ರಲ್ಲಿ, ಸಿಂಧೂ ಕಣಿವೆಯ ನಾಗರಿಕತೆಯ ಹಿನ್ನೆಲೆಯ ವಿರುದ್ಧ ಹೊಂದಿದ ಅಶುತೋಷ್ ಗೋವಾರಿಕರ್ ಅವರ ಮುಂಬರುವ ಅವಧಿಯ ಚಲನಚಿತ್ರ ಮೊಹೆಂಜೊದಾರೊ ಚಿತ್ರದಲ್ಲಿ ಹೃತಿಕ್ ರೋಷನ್ ಎದುರು ಬಾಲಿವುಡ್ ಗೆ ಪಾದಾರ್ಪಣೆ ಮಾಡಲು ಹೆಗ್ಡೆ ಒಪ್ಪಿಕೊಂಡರು. ಗೋವಾರಿಕರ್ ಅವರ ಪತ್ನಿ ಜಾಹೀರಾತಿನಲ್ಲಿ ಅವಳನ್ನು ಗುರುತಿಸಿ ಆಡಿಷನ್ಗೆ ಕರೆದ ನಂತರ ಅವಳು ಆಯ್ಕೆಯಾದಳು. ಅದನ್ನು ಅವಳು ಯಶಸ್ವಿಯಾಗಿ ಪೂರ್ಣಗೊಳಿಸಿದಳು. ಚಿತ್ರದ ಬಗೆಗಿನ ಅವರ ಬದ್ಧತೆಯ ಪರಿಣಾಮವಾಗಿ, ತನ್ನ ಹಿಂದಿ ಚಿತ್ರ ಬಿಡುಗಡೆಯಾಗುವವರೆಗೂ ಪ್ರಾದೇಶಿಕ ಭಾರತೀಯ ಚಲನಚಿತ್ರಗಳಲ್ಲಿ ಕಾಣಿಸಿಕೊಳ್ಳುವುದರಲ್ಲಿ ಸ್ವಲ್ಪ ವಿರಾಮ ತೆಗೆದುಕೊಳ್ಳುವುದಾಗಿ ಬಹಿರಂಗಪಡಿಸಿದಳು ಮತ್ತು ಮಣಿರತ್ನಂ ನಿರ್ದೇಶನದ ಚಿತ್ರದಲ್ಲಿ ಕೆಲಸ ಮಾಡುವ ಅವಕಾಶವನ್ನು ತಿರಸ್ಕರಿಸಿದಳು.

ಚಿತ್ರಕಥೆ

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 

ಸಿನಿಮಾ ತಾರೆಗಳು
ಚಲನಚಿತ್ರ ನಟಿಯರು
ಭಾರತೀಯ ಚಲನಚಿತ್ರ ನಟರು
ತೆಲುಗು ಚಲನಚಿತ್ರ ನಟಿಯರು
ಹಿಂದಿ ಚಲನಚಿತ್ರ ನಟರು
ಬಾಲಿವುಡ್ ನಟಿಯರು
ಸಿ ಎಸ್ ಸಂತೋಷ್

ಸಿ ಎಸ್ ಸಂತೋಷ್ ರವರು ಭಾರತೀಯ ಆಫ್ ರೋಡ್ ಮತ್ತು ಎಂಡ್ಯೂರೋ ಮೋಟಾರ್ಸೈಕಲ್ ಸ್ಪರ್ಧಿ. ಇವರು ರಾಷ್ಟ್ರೀಯ ಸೂಪರ್ ಕ್ರಾಸ್ ಮತ್ತು ಮೋಟಾರ್ ಕ್ರಾಸ್ ನಲ್ಲಿ ವಿಜಯ ಸಾಧಿಸಿದ್ದಾರೆ. ಸಂತೋಷ್ ರವರು ಒಂದು ದಶಕಕ್ಕಿಂತಲೂ ಹೆಚ್ಚಿನ ಸಮಯದಿಂದ ಈ ಕ್ಷೇತ್ರದಲ್ಲಿ ಸಾಧನೆ ಮಾಡುತ್ತಿದ್ದಾರೆ. ಇವರು ಹೀರೊ ಮೋಟಾರ್ ನ ಮೋಟಾರ್ ಸವಾರ. ಇವರು ಭಾರತದಲ್ಲಿ ಮೋಟಾರ್ ಸ್ಪರ್ಧೆ ಪ್ರಚಲಿತಗೊಳ್ಳಲು ಕಾರಣ.

ಜನನ
ಇವರು ಡಿಸೆಂಬರ್ ೦೧ ೧೯೮೩ ರಲ್ಲಿ ಜನಿಸಿದರು. ಇವರ ಪೂರ್ಣನಾಮ ಚುಂಚುನಗುಪ್ಪೆ ಶಿವಶಂಕರ ಸಂತೋಷ್.

ಆರಂಭಿಕ ಮತ್ತು ವೃತ್ತಿ ಜೀವನ
ತಮ್ಮ ೧೭ ನೇ ವಯಸ್ಸಿನಲ್ಲಿ ಬೆಂಗಳೂರಿನಲ್ಲಿ ನೆಡೆದ ಸೂಪರ್ ಕ್ರಾಸ್ ಮೋಟಾರ್ ಸ್ಪರ್ಧೆಯನ್ನು ಮೊದಲ ಬಾರಿಗೆ ವೀಕ್ಷಿಸಿದ್ದರು ಮತ್ತು ಇದೇ ವಿಷಯವನ್ನು ಪತ್ರಿಕೆಯಲ್ಲಿ ಓದಿದ್ದರು. ಇದರಿಂದ ಉತ್ತೇಜಿತರಾಗಿ, ಆಫ್ ರೋಡ್ ಮೋಟಾರ್ ಸೈಕಲ್ ಸವಾರನಾಗುವ ಕನಸು ಕಂಡಿದ್ದರು. ನಾಲ್ಕು ವರ್ಷಗಳಿಂದ ಡಕರ್ ಸ್ಪರ್ಧೆಯಲ್ಲಿ ಭಾಗವಹಿಸಿದ ಏಕೈಕ ಭಾರತೀಯ ಮೋಟಾರ್ ಸವಾರನಾಗಿದ್ದಾರೆ ಮತ್ತು ವೃತ್ತಿಯನಾಗಿಸಿ ಕೊಂಡಿದ್ದಾರೆ. ಸಂತೋಷ್ ರವರಿಗೆ ಭಾರತದ ಶ್ರೇಷ್ಠ ಆಫ್ ರೋಡ್ ಮೋಟಾರ್ ಸ್ಪರ್ಧಿ ಎಂದು ಬಿರುದನ್ನು ನೀಡಲಾಗಿದೆ. ಇವರ ಧೈರ್ಯ ಮತ್ತು ನಿರ್ಣಯದಿಂದಾಗಿ ಡಕರ್ ಸ್ಪರ್ಧೆಯಲ್ಲಿ ಭಾಗವಹಿಸುವಂತಾಯಿತು.

ಸಾಧನೆಗಳು
 ತಮ್ಮ ೨೨ ನೇ ವಯಸ್ಸಿನಲ್ಲಿ ಗಲ್ಫ್ ರಾಷ್ಟ್ರೀಯ ಡರ್ಟ್ ಟ್ರ್ಯಾಕ್ ಚಾಂಪಿಯನ್‌ಶಿಪ್ ೨೦೦೫ ರಲ್ಲಿ ಪ್ರಶಸ್ತಿಯನ್ನು ಪಡೆದರು.
 ೨೦೦೬ ರಲ್ಲಿ ದುಬೈನಲ್ಲಿ ನೆಡೆದ ಅಲ್ ಐನ್ ಮೋಟೊಕ್ರಾಸ್ ನಲ್ಲಿ ಪ್ರಶಸ್ತಿಯನ್ನು ಪಡೆದರು. ಜೊತೆಗೆ ದುಬೈ ರಾಷ್ಟ್ರೀಯ ಎಮ್ ಎಕ್ಸ್ ಸ್ಪರ್ಧೆ ಯಲ್ಲಿ ೫ ನೇ ಸ್ಥಾನ ಗಳಿಸಿದರು. ನಂತರದ ವರ್ಷಗಳಲ್ಲಿ ‌‌ರಾಷ್ಟ್ರೀಯ ಸೂಪರ್ ಕ್ರಾಸ್ ಸ್ಪರ್ಧೆಯಲ್ಲಿ ಜಯವನ್ನು ಗಳಿಸಿದರು.   
 ೨೦೦೮ ರಲ್ಲಿ ಇವರು ಏಷಿಯನ್ ಮೋಟೊ ಸ್ಪರ್ಧೆಯಲ್ಲಿ ಜಯಗಳಿಸಿದ ಮೊದಲ ಭಾರತೀಯ ಎನಿಸಿಕೊಂಡರು.
 ೨೦೦೮ ರಲ್ಲಿ ಇರಾನ್ ನಲ್ಲಿ ನೆಡೆದ  ಮೋಟೊ ೨ ಸ್ಪರ್ಧೆಗೆ ಆಯ್ಕೆಯಾದರು. ಜೊತೆಗೆ ಆ ಸ್ಪರ್ಧೆಯನ್ನು ೪ ನೇ ಸ್ಥಾನ ದಿಂದ ಪೂರ್ಣಗೊಳಿಸಿದರು.
 ೨೦೦೯ ರಲ್ಲಿ ಶ್ರೀ ಲಂಕಾದಲ್ಲಿ ನೆಡೆದ ಮಹರಗಮ ಮೋಟೊ ಸ್ಪರ್ಧೆಯಲ್ಲಿ ವಿಜಯ ಸಾಧಿಸಿದರು.
 ೨೦೧೧ ರಲ್ಲಿ ಗಜಬಾ ಸೂಪರ್ ಕ್ರಾಸ್ ನಲ್ಲಿ ಜಯಗಳಿಸಿದ್ದಾರೆ.
 ೨೦೧೨ ರಲ್ಲಿ ರೈಡ್-ದೆ-ಹಿಮಾಲಯ ದಲ್ಲಿ ಭಾಗವಹಿಸಿದ್ದರು. ಇದು ಭಾರತದಲ್ಲಿ ನೆಡೆದ ಮೊದಲ ಮೋಟೊಸ್ಪೋರ್ಟ್ ಸ್ಪರ್ಧೆಯಾಗಿತು. ಇವರು ತಮ್ಮ ಮೊದಲ ಪ್ರಯತ್ನದಲ್ಲೇ ಜಯ ಗಳಿಸಿದರು.
 ೨೦೧೩ ರಲ್ಲಿ ಅಂತರ್ ರಾಷ್ಟ್ರೀಯ ಮಟ್ಟದ ರ‌್ಯಾಲಿರಲ್ಲಿ ಸ್ಪರ್ಧಿಸಿದ ಮೊದಲ ಭಾರತೀಯರಾಗಿದ್ದರು.

ಉಲ್ಲೇಖಗಳು

ಕ್ರೀಡಾಪಟುಗಳು
ಅನೂಪ್ ಸಾಗರ್

ಅನೂಪ್ ಸಾಗರ್ ಇವರು ತುಳು ಚಿತ್ರರಂಗ ನಟ. ರಂಜಿತ್ ಬಜ್ಪೆ ನಿರ್ದೇಶಿಸಿದ, ಶೋಧನ್ ಪ್ರಸಾದ್ ಮತ್ತು ಸ್ಯಾನ್ ಪೂಜಾರಿ ಜಂಟಿಯಾಗಿ ನಿರ್ಮಿಸಿದ ಮೊದಲ ಅಂತರಾಷ್ಟ್ರೀಯ ತುಳು ಮೂವಿ ನಿರೆಲ್ ಚಿತ್ರದಲ್ಲಿ ಇವರು ಪ್ರಮುಖ ಪಾತ್ರ ವಹಿಸಿದ್ದಾರೆ. ಇವರು ಮತ್ತೊಂದು ತುಳು ಬ್ಲಾಕ್ಬಸ್ಟರ್ ಚಿತ್ರ ದಂಡ್ ನಲ್ಲಿ ಮತ್ತಷ್ಟು ಕೆಲಸ ಮಾಡಲು ಹೋದರು. ಉತ್ಸಾಹಿ ಮತ್ತು ನೃತ್ಯ ಪ್ರಿಯರಾಗಿದ್ದ ಇವರು ಓಷ್ಯನ್ ಕಿಡ್ಸ್ ಡ್ಯಾನ್ಸ್ ಕಂಪನಿ ಎಂಬ ಪ್ರಸಿದ್ಧ ಮನರಂಜನಾ ತಂಡದ ಭಾಗವಾಗಿದ್ದರು.

ಆರಂಭಿಕ ಜೀವನ
ಅನೂಪ್ ಡಿಸೆಂಬರ್ ೬ ರಂದು ಶಿವಮೊಗ್ಗ ಜಿಲ್ಲೆಯ ಸಾಗರದಲ್ಲಿ ಜನಿಸಿದರು. ನಂತರ ಇವರ ಕುಟುಂಬದೊಂದಿಗೆ ಮಂಗಳೂರಿಗೆ ತೆರಳಿದರು. ಇವರು ಮಂಗಳೂರಿನ ಗ್ಲೋಬ್ ಕಾಲೇಜಿನಲ್ಲಿ ಟ್ರಾವೆಲ್ ಮತ್ತು ಟೂರಿಸಂನಲ್ಲಿ ಟ್ರಾವೆಲ್ ಮತ್ತು ಟೂರಿಸಂ ಡಿಪ್ಲೊಮಾವನ್ನು ಪೂರ್ಣಗೊಳಿಸಿದ್ದಾರೆ. ಇವರು ವಿಶ್ವದಾದ್ಯಂತ ವಿವಿಧ ಕಾರ್ಯಕ್ರಮಗಳಲ್ಲಿ ಪ್ರದರ್ಶನ ನೀಡಿದ ಪ್ರಸಿದ್ಧ ನೃತ್ಯ ತಂಡದ ಭಾಗವಾಗಿದ್ದರು ಮತ್ತು ಇದು ವಿವಿಧ ಬಾಲಿವುಡ್ ಮತ್ತು ಸ್ಯಾಂಡಲ್ ವುಡ್ ಚಲನಚಿತ್ರ ಸೆಲೆಬ್ರಿಟಿಗಳು ಮತ್ತು ಅರೇಬಿಕ್ ಕಲಾವಿದರಿಗೆ ನೃತ್ಯ ಸಂಯೋಜನೆಗೆ ಕಾರಣವಾಯಿತು.

ಇವರಿಗೆ ಅನ್ವಿತಾ ಸಾಗರ್(ಪಾರ್ವತಿ) ಎಂಬ ಸಹೋದರಿ ಇದ್ದಾರೆ. ಇವರು ತುಳು ಮತ್ತು ಕನ್ನಡ ಚಲನಚಿತ್ರಗಳಲ್ಲಿ ನಟಿಯೂ ಆಗಿದ್ದಾರೆ, ಸಂದೀಪ್ ಶೆಟ್ಟಿ ಎದುರು ದಂಡ್ ಚಿತ್ರದಲ್ಲಿ ನಟಿಸಿದ್ದಾರೆ.

ವೃತ್ತಿ
ಮಂಗಳೂರಿನಲ್ಲಿ ವಿದ್ಯಾಭ್ಯಾಸ ಮುಗಿಸಿದ ನಂತರ ಮುಂಬೈಯಲ್ಲಿ ಟ್ರಾವೆಲ್ ಕನ್ಸಲ್ಟೆಂಟ್ ಆಗಿ ೨ ವರ್ಷ ಕೆಲಸ ಮಾಡುತ್ತಿದ್ದರು. ನಂತರ ಅವರು ಉತ್ತಮ ಅವಕಾಶಗಳನ್ನು ಹುಡುಕಿಕೊಂಡು ದುಬೈಗೆ ತೆರಳಿದರು. ಅವರು ದುಬೈನಲ್ಲಿ ಕೆಲಸ ಮಾಡುತ್ತಿದ್ದಾಗ, ಯಾವಾಗಲೂ ನಟನಾಗಬೇಕೆಂದು ಕನಸು ಕಂಡಿದ್ದ ಅವರು ಫಾರ್ಚೂನ್ ಗ್ರ್ಯಾಂಡ್ ಹೋಟೆಲ್ ದುಬೈನಲ್ಲಿ ನಡೆದ ನಿರೆಲ್ ಆಡಿಷನ್‌ಗೆ ಹಾಜರಾಗಿದ್ದರು ಮತ್ತು ಪ್ರಮುಖ ಪಾತ್ರದಲ್ಲಿ ನಟಿಸಲು ಆಯ್ಕೆಯಾದರು. ವಾರಾಂತ್ಯದಲ್ಲಿ ಮಾತ್ರ ಶೂಟಿಂಗ್ ನಡೆದಿದ್ದರಿಂದ ನಿರೆಲ್ ಪೂರ್ಣಗೊಳ್ಳಲು ಒಂದು ವರ್ಷ ತೆಗೆದುಕೊಂಡಿತು. ನಿರೆಲ್ ಬಿಡುಗಡೆಯಾದ ನಂತರ ಅವರ ನಟನಾ ಕೌಶಲ್ಯವು ಮೆಚ್ಚುಗೆಗೆ ಪಾತ್ರವಾಯಿತು.

ಚಲನಚಿತ್ರಗಳ ಪಟ್ಟಿ
ನಟನಾಗಿ

ಕೊರಿಯೋಗ್ರಾಫರ್ ಆಗಿ

ಉಲ್ಲೇಖಗಳು

ತುಳು ಚಲನಚಿತ್ರ ನಟರು
ಭಾರತೀಯ ನಟರು
೨೦೧೯

2019
ಮೇರಿ ಡಿಸೋಜ ಸಿಕ್ವೇರ

ಮೇರಿ ಡಿಸೋಜರವರು  ಭಾರತೀಯ ಮಹಿಳಾ ಹಾಕಿ ಆಟಗಾರ್ತಿ. ಇವರು ಜುಲೈ ೧೮ ೧೯೩೧ ರಂದು ಜನಿಸಿದರು. ೧೯೫೨ರ ಬೇಸಿಗೆ ಕಾಲದ ಒಲಂಪಿಕ್ಸ್ ನಲ್ಲಿ ಮಹಿಳೆಯರ ೧೦೦ ಮೀಟರ್ ಓಟದಲ್ಲಿ ಭಾಗವಹಿಸಿದ್ದರು.  ೨೦೦ ಮೀಟರ್ ಓಟದಲ್ಲಿ ಕಂಚಿನ ಪದಕ ಹಾಗೂ ೪×೧೦೦ ರಿಲೆಯಲ್ಲಿ ಬೆಳ್ಳಿ ಪದಕಗಳನ್ನು ತಮ್ಮ ಸಹೋದರಿಯೊಂದಿಗೆ ೧೯೫೧ರ ಏಷ್ಯನ್ ಕ್ರೀಡಾಕೂಟದಲ್ಲಿ ಜಯಿಸಿದ್ದರು.

ಕ್ರೀಡಾ ಜೀವನ
ಇವರು ಏಷ್ಯನ್ ಕ್ರೀಡಾಕೂಟ, ಬೇಸಿಗೆ ಒಲಿಂಪಿಕ್ಸ್‌ ಹಾಗು ಹಲವಾರು ಅಂತರ್ ರಾಷ್ಟ್ರೀಯ ಪಂದ್ಯಗಳಲ್ಲಿ ಭಾಗವಹಿಸಿದ್ದರು.

ಸಾಧನೆಗಳು
ಡಿಸೋಜ ರವರು ೧೯೫೪ರ ಏಷ್ಯನ್ ಕ್ರೀಡಾಕೂಟದಲ್ಲಿ ೪×೧೦೦ ರಿಲೇಯಲ್ಲಿ ಸ್ವರ್ಣ ಪದಕ ಜಯಿಸಿದ್ದರು. ಇವರು ತೆಗೆದುಕೊಂಡ ಸಮಯ ೪೯.೫ ಸೆಕೆಂಡುಗಳು.ಈ ಸಾಧನೆ ಮಾಡಿದ ಮೊದಲ ಭಾರತೀಯ ಮಹಿಳೆ.
೧೯೫೬ರ ಏಷ್ಯನ್ ಕ್ರೀಡಾಕೂಟದಲ್ಲಿ ದಲ್ಲಿ ೨೦೦ ಮೀಟರ್ ಓಟದಲ್ಲಿ ದಾಖಲೆ ನಿರ್ಮಿಸಿ, ಮುಂದೆ ಮೆಲ್ಬೋರ್ನ್ ಒಲಂಪಿಕ್ಸ್ ಗೆ ಆಯ್ಕೆಯಾಗಿದ್ದರು.
ಇವರು ೧೯೫೧ರ ದೆಹಲಿಯಲ್ಲಿ ನೆಡೆದ ಅಂತರ್ ರಾಷ್ಟ್ರೀಯ ಮಟ್ಟದ ಏಷ್ಯನ್ ಕ್ರೀಡಾಕೂಟದಲ್ಲಿ ೪‍‍×೧೦೦ ಮೀಟರ್ ನಲ್ಲಿ ಬೆಳ್ಳಿಯ ಪದಕವನ್ನು ಪಡೆದಿದ್ದರು. ಇದರೊಂದಿಗೆ ೨೦೦ ಮೀಟರ್ ಓಟದಲ್ಲಿ ಕಂಚಿನ ಪದಕವನ್ನು ಪಡೆದಿದ್ದರು. ಈ ಪಂದ್ಯದಲ್ಲಿ ಭಾಗವಹಿಸಿದ ಮೊದಲ ಭಾರತೀಯ ಮಹಿಳೆಯಾಗಿದ್ದರು.
ಎರಡನೇ ಏಷ್ಯನ್ ಕ್ರೀಡಾಕೂಟವು ೧೯೫೪ ರಲ್ಲಿ ಮನಿಲಾದಲ್ಲಿ ನೆಡೆದಿತ್ತು. ೪×೧೦೦ ಮೀಟರ್ ನ ರಿಲೆಯಲ್ಲಿ ಚಿನ್ನದ ಪದಕವನ್ನು ಗೆದ್ದಿದ್ದರು.
೧೦೦ ಮೀಟರ್ ಟ್ರ್ಯಾಕ್ ಮತ್ತು ಫೀಲ್ಡ್‌ ವಿಭಾಗದಲ್ಲಿ ೧೯೫೧ ರಿಂದ ೧೯೫೭ ರವರೆಗೆ ರಾಷ್ಟ್ರೀಯ ದಾಖಲೆಯನ್ನು ನಿರ್ಮಿಸಿದ್ದಾರೆ.
ಏಷ್ಯಾ ಮಟ್ಟದಲ್ಲಿ ೧೨.೩ ಸೆಕೆಂಡ್‌ಗಳ ದಾಖಲೆಯನ್ನು ೧೦೦ ಮೀಟರ್ ಹಾಗೂ ೧೨.೫ ಸೆಕೆಂಡ್‌ಗಳ ದಾಖಲೆಯನ್ನು ೨೦೦ ಮೀಟರ್ ನಲ್ಲಿ ಮಾಡಿದ್ದರು.
ಭಾರತದ ಮೊದಲ ಫೀಲ್ಡ್  ಹಾಕಿ ತಂಡದ ಆಟಗಾರ್ತಿ ಹಾಗೂ ೧೯೬೩ ರಲ್ಲಿ ಯುಕೆ ಯಲ್ಲಿ ನೆಡೆದ ಅಂತರ್ ರಾಷ್ಟ್ರೀಯ ಮಹಿಳಾ ಕ್ರೀಡಾಕೂಟದಲ್ಲಿ ಭಾಗವಹಿಸಿದ್ದರು.
ಆಸ್ಟ್ರೇಲಿಯದಲ್ಲಿ ನೆಡೆದ  ಅಂತರ್ ರಾಷ್ಟ್ರೀಯ ಮಹಿಳಾ ಹಾಕಿ ಕ್ರೀಡಾಕೂಟದಲ್ಲಿ ಭಾರತವನ್ನು ಪ್ರತಿನಿಧಿಸಿದ್ದರು.
ಭಾರತ ಸರ್ಕಾರದವು ೨೦೧೩ರಲ್ಲಿ ದ್ಯಾನ್ ಚಂದ್ ಪ್ರಶಸ್ತಿ ನೀಡಿ ಪುರಸ್ಕರಿಸಿದೆ.

ಉಲ್ಲೇಖಗಳು

ಕ್ರೀಡಾಪಟುಗಳು
ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಗ್ಲೆನ್ ಮ್ಯಾಕ್ಸ್ವೆಲ್

ಗ್ಲೆನ್ ಜೇಮ್ಸ್ ಮ್ಯಾಕ್ಸ್ವೆಲ್ , ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಮದ್ಯಮ ಕ್ರಮಾಂಕದ ಬಲಗೈ ಆಟಗಾರ. ಇವರು ಬಲಗೈ ಆಫ್ ಸ್ಪಿನ್ ಬಾಲರ್. ದೇಶೀಯ ಕ್ರಿಕೆಟ್ನಲ್ಲಿ ವಿಕ್ಟೊರಿಯಾ ಹಾಗೂ ಮೆಲ್ಬರ್ನ್ ಸ್ಟಾರ್ಸ್ ತಂಡಗಳಿಗೆ ಆಡುತ್ತಾರೆ. ಪ್ರಸ್ತುತ ಇಂಡಿಯನ್ ಪ್ರೀಮಿಯರ್ ಲೀಗ್ ನಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡಕ್ಕೆ ಆಡುತ್ತಾರೆ.

ಆರಂಭಿಕ ಜೀವನ 
ಮ್ಯಾಕ್ಸ್ವೆಲ್ ರವರು ಅಕ್ತೋಬರ್ ೧೪, ೧೯೮೮ರಲ್ಲಿ ಆಸ್ಟ್ರೇಲಿಯಾದ ಮೆಲ್ಬರ್ನ್ನ ಕಿವ್ ಎಂಬ ಊರಿನಲ್ಲಿ ಜನಿಸಿದರು. ಇವರು ಸೌತ್ ಬೆಲ್ಗ್ರೇವ್ ಕ್ರಿಕೆಟ್ ತಂಡದ ಮೂಲಕ ಜೂನಿಯರ್ ಕ್ರಿಕೆಟ್ ಆರಂಭಿಸಿದರು. ಇವರು ಮೂಲತಃ ವೇಗದ ಬೌಲರ್ ಆಗಿ ತಮ್ಮ ಬೌಲಿಂಗ್ ಆರಂಭಿಸಿದರು, ನಂತರ ಆಫ್ ಸ್ಪಿನ್ ಬೌಲಿಂಗ್ ಮಾಡಲಾರಂಭಿಸಿದರು. ಇವರ ಬ್ಯಾಟಿಂಗ್ ಶ್ಯಲಿ ಹಾಗೂ ಇವರ ಸ್ವೀಪ್ ಶಾಟಿನಿಂದ ಇವರಿಗೆ ತಂಡದ ಸದಸ್ಯರು ಹಾಗೂ ಮಧ್ಯಮ ವರ್ಗದವರು ಇವರಿಗೆ 'ದಿ ಬಿಗ್ ಷೋ' ಇಂದು ಅಡ್ಡ ಹೆಸರಿನಿಂದ ಕರೆಯುತ್ತಾರೆ.

ವೃತ್ತಿ ಜೀವನ 
ಮ್ಯಾಕ್ಸ್ವೆಲ್ ರವರು ಫೆಬ್ರವರಿ ೧೮, ೨೦೧೧ರಂದು ಮೆಲ್ಬರ್ನ್ ನಲ್ಲಿ ವಿಕ್ಟೊರಿಯಾ ಹಾಗೂ ನ್ಯೂ ಸೌತ್ ವೇಲ್ಸ್ ನಡುವೆ ನಡೆದ ಪಂದ್ಯದ ಮೂಲಕ ಪ್ರಥಮ ದರ್ಜೆ ಕ್ರಿಕೆಟ್ ಗೆ ಪಾದಾರ್ಪಣೆ ಮಾಡಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 
ಅಗಸ್ಟ್ ೨೫, ೨೦12ರಲ್ಲಿ ಅಫ್ಘಾನಿಸ್ತಾನ ವಿರುಧ್ಧ ನಡೆದ ಏಕೈಕ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಸೆಪ್ಟಂಬರ್ ೦೫, ೨೦೧೨ರಂದು  ದುಬೈನಲ್ಲಿ ಪಾಕಿಸ್ತಾನದ ವಿರುದ್ಧ ನಡೆದ ಏಕೈಕ ಟಿ-೨೦ ಪಂದ್ಯದಿಂದ ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ ಗೆ ಪಾದಾರ್ಪನೆ ಮಾಡಿದರು. ಮಾರ್ಚ್ ೦೨, ೨೦೧೩ ರಂದು ಹೈದ್ರಾಬಾದ್ನಲ್ಲಿ ಭಾರತದ ವಿರುದ್ಧ ನಡೆದ ಎರಡನೇ ಟೆಸ್ಟ್ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ ನಲ್ಲಿ ಪಾದಾರ್ಪಣೆ ಮಾಡಿದರು.

ಪಂದ್ಯಗಳು 
ಏಕದಿನ ಕ್ರಿಕೆಟ್ : ೧೧೦ ಪಂದ್ಯಗಳು
ಟೆಸ್ಟ್ ಕ್ರಿಕೆಟ್ : ೦೭ ಪಂದ್ಯಗಳು
ಟಿ-೨೦ ಕ್ರಿಕೆಟ್ : ೫೯ ಪಂದ್ಯಗಳು

ಶತಕಗಳು 
ಏಕದಿನ  ಪಂದ್ಯಗಳಲ್ಲಿ : ೦೧ 
ಟೆಸ್ಟ್  ಪಂದ್ಯಗಳಲ್ಲಿ : ೦೧ 
ಟಿ-೨೦  ಪಂದ್ಯಗಳಲ್ಲಿ : ೦೩

ಅರ್ಧ ಶತಕಗಳು 
ಏಕದಿನ  ಪಂದ್ಯಗಳಲ್ಲಿ : ೧೯
ಟಿ-೨೦ ಪಂದ್ಯಗಳಲ್ಲಿ  : ೦೬

ವಿಕೇಟಗಳು 
ಏಕದಿನ  ಪಂದ್ಯಗಳಲ್ಲಿ : ೫೦ 
ಟೆಸ್ಟ್ ಪಂದ್ಯಗಳಲ್ಲಿ  : ೦೮ 
ಟಿ-೨೦ ಪಂದ್ಯಗಳಲ್ಲಿ  : ೨೬

ಉಲ್ಲೇಖಗಳು 

ಕ್ರೀಡಾಪಟುಗಳು
ಕ್ರಿಕೆಟ್ ಆಟಗಾರ
ಅನುಪಮಾ ಪರಮೇಶ್ವರನ್

ಅನುಪಮಾ ಪರಮೇಶ್ವರನ್  ದಕ್ಷಿಣ ಭಾರತದ  ಭಾರತೀಯ ಚಲನಚಿತ್ರ ನಟಿ. ಮಲಯಾಳಂ ಚಲನಚಿತ್ರ ಪ್ರೇಮಂ (೨೦೧೫) ನಲ್ಲಿ ಮೇರಿ ಜಾರ್ಜ್ ಪಾತ್ರವನ್ನು ನಿರ್ವಹಿಸಿದ್ದಾರೆ. ಸಥಮಾನಂ ಭವತಿ  (೨೦೧೭) ನಲ್ಲಿ ನಿತ್ಯಾ ಪಾತ್ರದಲ್ಲಿ, ನಟಸಾರ್ವಭೌಮನಲ್ಲಿ ಶ್ರುತಿ ಮತ್ತು ಮಹಾ ಪಾತ್ರದಲ್ಲಿ ವುನ್ನಾಧಿ ಒಕಟೆ ಜಿಂದಗಿ (೨೦೧೭) ರಲ್ಲಿ ಕಾಣಿಸಿಕೊಂಡಿದ್ದಾರೆ.

ಆರಂಭಿಕ ಜೀವನ ಮತ್ತು ಶಿಕ್ಷಣ 
ಅವರು ಸಿಎಮ್ಎಸ್ ಕಾಲೇಜು ಕೊಟ್ಟಾಯಂ, ಕೇರಳ ಗೆ ಹಾಜರಾದರು, ಅಲ್ಲಿ ಅವರು ನಟನೆಯನ್ನು ಮುಂದುವರಿಸಲು ಕಾಲೇಜನ್ನು ನಿಲ್ಲಿಸುವವರೆಗೂ ಸಂವಹನ ಇಂಗ್ಲಿಷ್‌ನಲ್ಲಿ ಪ್ರವೀಣರಾದರು.

ಜೀವನ
ಅನುಪಮಾ ಪ್ರೇಮಂ ಸಿನೆಮಾದಲ್ಲಿ ನಿವಿನ್ ಪೌಲಿ ಅವರೊಂದಿಗೆ ನಾಯಕಿಯಾಗಿ ಪಾದಾರ್ಪಣೆ ಮಾಡಿದರು,ಈ ಸಿನೆಮಾವು ವಾಣಿಜ್ಯ ಯಶಸ್ಸನ್ನು ಕಂಡಿತು. ನಂತರ ಅವರು ಮಲಯಾಳಂ ಚಲನಚಿತ್ರ ಜೇಮ್ಸ್ ಮತ್ತು ಆಲಿಸ್ನಲ್ಲಿ ಅತಿಥಿ ಪಾತ್ರದಲ್ಲಿದ್ದರು. ನಂತರ ಅವರು ಎ ಆ ಸೇರಿದಂತೆ ಕೆಲವು  ತೆಲುಗು ಸಿನೆಮಾದಲ್ಲಿ ನಟಿಸಿದ್ದಾರೆ.ಈ ಸಿನೆಮಾದಲ್ಲಿ ಅವರು ನಿತಿನ್ ಮತ್ತು ಸಮಂತಾ ರುತ್ ಪ್ರಭು ಅವರೊಂದಿಗೆ ಪ್ರಮುಖ ಪಾತ್ರವನ್ನು ನಿರ್ವಹಿಸಿದರು.  ನಂತರ ಅವರು ಪ್ರೇಮಂನ ತೆಲುಗು ರಿಮೇಕ್ನಲ್ಲಿದ್ದರು. ಅವರ ಮುಂದಿನ ಚಿತ್ರ ಕೋಡಿ, ತಮಿಳು ಚಿತ್ರರಂಗದಲ್ಲಿ ಅವರ ಚೊಚ್ಚಲ ಚಿತ್ರ, ಇದರಲ್ಲಿ ಧನುಷ್ ಎದುರು ಮುಖ್ಯ ಪಾತ್ರದಲ್ಲಿದ್ದರು.  ಅವರು ೨೦೧೭ ರ ಜನವರಿಯಲ್ಲಿ ಬಿಡುಗಡೆಯಾದ ತೆಲುಗು ಚಿತ್ರ ಶತಮಾನಂ ಭವತಿಯಲ್ಲಿ ಶರ್ವಾನಂದ್ ಅವರೊಂದಿಗೆ ನಟಿಸಿದ್ದಾರೆ, ನಂತರ ಮಲಯಾಳಂನ ಜೊಮೊಂಟೆ ಸುವಿಶೆಂಗಲ್ ನಂತರ ಅದೇ ತಿಂಗಳಲ್ಲಿ ಬಿಡುಗಡೆಯಾದ ದುಲ್ಕರ್ ಸಲ್ಮಾನ್ ಅವರೊಂದಿಗೆ ನಟಿಸಿದ್ದಾರೆ. ರಾಮ್ ಪೊಥಿನೇನಿ ಎದುರು ವುನ್ನಾಧಿ ಒಕೇಟ್ ಜಿಂದಗಿ ನಂತರ, ಅವರು ಮೆರ್ಲಪಾಕ ಗಾಂಧಿಯವರ ಕೃಷ್ಣಾರ್ಜುನ ಯುಧಮ್ ಮತ್ತು ನಾನಿ ಎದುರು ಮತ್ತು ಎ. ಕರುಣಕರನ್ ಅವರ ತೇಜ್ ಐ ಲವ್ ಯು ಸಾಯಿ ಧರಮ್ ತೇಜ್ ಎದುರು ಕೆಲಸ ಮಾಡಿದರು.  ಹಲೋ ಗುರು ಪ್ರೇಮಾ ಕೊಸಮೆ ಚಿತ್ರದಲ್ಲಿ ರಾಮ್ ಪೊಥಿನೇನಿಯೊಂದಿಗೆ ಅವಳು ಮತ್ತೆ ಜೋಡಿಯಾಗಿದ್ದಳು. ಅನುಪಮಾ ನಟಸರ್ವಬೌಮ ಅವರೊಂದಿಗೆ ಶ್ರೀಗಂಧದಲ್ಲಿ ಪವರ್ ಸ್ಟಾರ್ ಪುನೀತ್ ರಾಜ್‌ಕುಮಾರ್ ಅವರೊಂದಿಗೆ ಪಾದಾರ್ಪಣೆ ಮಾಡಿದರು.

ಫಿಲ್ಮೋಗ್ರಾಫಿ

ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು

ಉಲ್ಲೇಖಗಳು
ಆರೋನ್ ಫಿಂಚ್

ಆರೋನ್ ಜೇಮ್ಸ್ ಫಿಂಚ್, ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಅಗ್ರ ಕ್ರಮಾಂಕದ ಬಲಗೈ ಆಟಗಾರ. ಇವರು ಎಡಗೈ ಲೆಗ್ ಸ್ಪಿನ್ ಬಾಲರ್. ದೇಶೀಯ ಕ್ರಿಕೆಟ್ನಲ್ಲಿ ವಿಕ್ಟೊರಿಯಾ ಹಾಗೂ ಮೆಲ್ಬರ್ನ್ ರೇನೆಗೇಡ್ಸ್ ತಂಡಗಳಿಗೆ ಆಡುತ್ತಾರೆ. ೨೦೧೮ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಕಿಂಗ್ಸ್ ಇಲೆವೆನ್ ಪಂಜಾಬ್ ತಂಡಕ್ಕೆ ಆಡಿದ್ದರು, 
೨೦೧೯ರ ವಿಶ್ವಕಪ್ ತಯಾರಿಗಾಗಿ ಇವರು ೨೦೧೯ ಐಪಿಎಲ್ ಸರಣಿಯಲ್ಲಿ ಪಾಲ್ಗೊಳ್ಳಲಿಲ್ಲ.

ಆರಂಭಿಕ ಜೀವನ 
ಫಿಂಚ್ ರವರು ನವೆಂಬರ್ ೧೭, ೧೯೮೬ರಲ್ಲಿ ಆಸ್ಟ್ರೇಲಿಯಾದ ವಿಕ್ಟೊರಿಯಾದ ಕೊಲ್ಯಾಕ್ನಲ್ಲಿ ಜನಿಸಿದರು. ಫಿಂಚ್ ಕೊಲ್ಯಾಕ್ ಕ್ರಿಕೆಟ್ ತಂಡದ ಪರವಾಗಿ ದೇಶೀ ಕ್ರಿಕೆಟ್ ಆಡುತ್ತಿದ್ದರು. ನಂತರ ಜಿಲ್ಲಾ ಕೊಲ್ಯಾಕ್ ಕ್ರಿಕೆಟ್ ತಂಡಕ್ಕೆ ಆಡಲು ಪ್ರಾರಂಭಿಸಿದರು. ಇವ್ರು ಜ್ಯೂನಿಯರ್ ಕ್ರಿಕೆಟ್ ಆಟಗಾರನಾಗಿದ್ದಾಗ ತಂಡದ ವಿಕೆಟ್ ಕೀಪರ್ ಸಹ ಆಗಿದ್ದರು. ನಂತರ ೨೦೧೬ರಲ್ಲಿ ಶ್ರೀಲಂಕಾ ವಿರುದ್ಧದ ೧೯ರ ವಯೋಮಿತಿ ತಂಡದ ಪಂದ್ಯದ ಮೂಲಕ ಇವರು ಸೀನಿಯರ್ ಕ್ರಿಕೆಟ್ ಅಡಲಾರಂಭಿಸಿದರು.

ವೃತ್ತಿ ಜೀವನ 
ಫಿಂಚ್ ರವರು ಡಿಸೆಂಬರ್ ೨೦, ೨೦೦೭ರಂದು ಮೆಲ್ಬರ್ನ್ ನಲ್ಲಿ ವಿಕ್ಟೊರಿಯಾ ಹಾಗೂ ಭಾರತದ ನಡುವೆ ನಡೆದ ಪಂದ್ಯದ ಮೂಲಕ ಪ್ರಥಮ ದರ್ಜೆ ಕ್ರಿಕೆಟ್ ಗೆ ಪಾದಾರ್ಪಣೆ ಮಾಡಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 
ಜನವರಿ ೧೨, ೨೦೧೧ರಲ್ಲಿ ಇಂಗ್ಲೆಂಡ್ ವಿರುಧ್ಧ ನಡೆದ ಮೊದಲ ಟಿ-೨೦ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಜನವರಿ ೧೧, ೨೦೧೩ರಂದು ಮೆಲ್ಬರ್ನ್ ನಲ್ಲಿ ಶ್ರೀಲಂಕಾ ವಿರುದ್ಧ ನಡೆದ ಮೊದಲ ಏಕದಿನ ಪಂದ್ಯದಿಂದ ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಗೆ ಪಾದಾರ್ಪನೆ ಮಾಡಿದರು. ಅಕ್ತೋಬರ್ 07, ೨೦೧೮ ರಂದು ಯುಎಇ ಯಲ್ಲಿ ಪಾಕಿಸ್ತಾನದ ವಿರುದ್ಧ ನಡೆದ ಮೊದಲನೇ ಟೆಸ್ಟ್ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ ನಲ್ಲಿ ಪಾದಾರ್ಪಣೆ ಮಾಡಿದರು.

ಪಂದ್ಯಗಳು 
ಏಕದಿನ ಕ್ರಿಕೆಟ್ : ೧೧೯ ಪಂದ್ಯಗಳು
ಟೆಸ್ಟ್ ಕ್ರಿಕೆಟ್ : ೦೫ ಪಂದ್ಯಗಳು
ಟಿ-೨೦ ಕ್ರಿಕೆಟ್ : ೫೨ ಪಂದ್ಯಗಳು

ಶತಕಗಳು 
ಏಕದಿನ ಪಂದ್ಯಗಳಲ್ಲಿ : ೧೫
ಟಿ-೨೦ ಪಂದ್ಯಗಳಲ್ಲಿ : ೦೨

ಅರ್ಧ ಶತಕಗಳು 
ಟೆಸ್ಟ್ ಪಂದ್ಯಗಳಲ್ಲಿ : ೦೨
ಏಕದಿನ ಪಂದ್ಯಗಳಲ್ಲಿ : ೨೪
ಟಿ-೨೦ ಪಂದ್ಯಗಳಲ್ಲಿ  : ೦೯

ವಿಕೇಟಗಳು 
ಏಕದಿನ ಪಂದ್ಯಗಳಲ್ಲಿ : ೦೪

ಉಲ್ಲೇಖಗಳು 

ಕ್ರೀಡಾಪಟುಗಳು
ಕ್ರಿಕೆಟ್ ಆಟಗಾರ
ಟಿಮ್ ಪೈನ್

ಟಿಮೋತಿ ಡೇವಿಡ್ ಪೈನ್, ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಮಧ್ಯಮ ಕ್ರಮಾಂಕದ ಬಲಗೈ ಆಟಗಾರ. ಇವರು ವಿಕೇಟ್ ಕೀಪಿಂಗ್ ಸಹ ಮಾಡುತ್ತಾರೆ. ದೇಶೀಯ ಕ್ರಿಕೆಟ್ನಲ್ಲಿ ಟ್ಯಾಸ್ಮೆನಿಯ ಹಾಗೂ ಹೊಬರ್ಟ್ ಹರ್ರಿಕೆನ್ಸ್ ತಂಡಗಳಿಗೆ ಆಡುತ್ತಾರೆ. ೨೦೧೧ರ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಪುಣೆ ವಾರಿಯರ್ಸ್ ಇಂಡಿಯಾ ತಂಡಕ್ಕೆ ಆಡಿದ್ದರು, ನಂತರ ಐಪಿಎಲ್ ಸರಣಿಯಲ್ಲಿ ಪಾಲ್ಗೊಳ್ಳಲಿಲ್ಲ.

ಆರಂಭಿಕ ಜೀವನ 
ಟಿಮ್ ಪೈನ್ ರವರು ಡಿಸೆಂಬರ್ ೦೮, ೧೯೮೪ರಲ್ಲಿ ಆಸ್ಟ್ರೇಲಿಯಾದ ಟ್ಯಾಸ್ಮೆನಿಯದ ಹೋಬರ್ಟ್ನಲ್ಲಿ ಜನಿಸಿದರು. ಟಿಮ್ ಪೈನ್ ಟ್ಯಾಸ್ಮೆನಿಯಾದ ೧೫ ಹಾಗೂ ೧೭ ವಯೋಮಿತಿ ತಂಡಗಳ ನಾಯಕರಾಗಿದ್ದರು. ತಮ್ಮ ೧೫ನೇ ವಯಸ್ಸಿನಲ್ಲೇ ಇವರು ೧೯ರ ವಯೋಮಿತಿ ತಂಡದಲ್ಲಿ ಸ್ಥಾನ ಪಡೆದಿದ್ದರು. ಆಸ್ಟ್ರೇಲಿಯಾದ ೧೭ರ ವಯೋಮಿತಿ ಕ್ರಿಕೆಟ್ ತಂಡದ ಉಪನಾಯಕರಾಗುದ್ದರು. ೨೦೦೩ರಲ್ಲಿ ಆಸ್ಟ್ರೇಲಿಯಾದ ೧೯ರ ವಯೋಮಿತಿ ತಂಡದ ನಾಯಕರಾದರು. ೨೦೦೪ರ ವರ್ಲ್ಡ್ ಕಪ್ ಸರಣಿಯಲ್ಲಿ ಸಹ ನಾಯಕತ್ವ ವಹಿಸಿದ್ದರು.

ವೃತ್ತಿ ಜೀವನ 
ಟಿಮ್ ಪೈನ್ ರವರು ಡಿಸೆಂಬರ್ ೧೨, ೨೦೦೫ರಂದು ಹೋಬರ್ಟ್ನಲ್ಲಿ ಟ್ಯಾಸ್ಮೆನಿಯ ಹಾಗೂ ದಕ್ಷಿಣ ಆಸ್ಟ್ರೇಲಿಯಾ ತಂಡದ ನಡುವೆ ನಡೆದ ಪಂದ್ಯದ ಮೂಲಕ ಪ್ರಥಮ ದರ್ಜೆ ಕ್ರಿಕೆಟ್ ಗೆ ಪಾದಾರ್ಪಣೆ ಮಾಡಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 
ಅಗಸ್ಟ್ ೨೮, ೨೦೦೯ರಲ್ಲಿ ಸ್ಕಾಟ್ಲೆಂಡ್ ವಿರುಧ್ಧ ನಡೆದ ಏಕೈಕ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಅಗಸ್ಟ್ ೩೦, ೨೦೦೯ರಂದು ಮ್ಯಾಂಚೆಸ್ಟರ್ ನಲ್ಲಿ ಇಂಗ್ಲೆಂಡ್ ವಿರುದ್ಧ ನಡೆದ ಮೊದಲ ಟಿ-೨೦ ಪಂದ್ಯದಿಂದ ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ ಗೆ ಪಾದಾರ್ಪನೆ ಮಾಡಿದರು. ಜುಲೈ ೧೩, ೨೦೧೦ ರಂದು ಲಾರ್ಡ್ಸ್ ನಲ್ಲಿ ಪಾಕಿಸ್ತಾನದ ವಿರುದ್ಧ ನಡೆದ ಮೊದಲನೇ ಟೆಸ್ಟ್ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ ನಲ್ಲಿ ಪಾದಾರ್ಪಣೆ ಮಾಡಿದರು.

ಪಂದ್ಯಗಳು 
ಏಕದಿನ ಕ್ರಿಕೆಟ್ : ೩೫ ಪಂದ್ಯಗಳು
ಟೆಸ್ಟ್ ಕ್ರಿಕೆಟ್ : ೨೪ ಪಂದ್ಯಗಳು
ಟಿ-೨೦ ಕ್ರಿಕೆಟ್ : ೧೨ ಪಂದ್ಯಗಳು

ಶತಕಗಳು 
ಏಕದಿನ ಪಂದ್ಯಗಳಲ್ಲಿ : ೦೧

ಅರ್ಧ ಶತಕಗಳು 
ಟೆಸ್ಟ್ ಪಂದ್ಯಗಳಲ್ಲಿ : ೦೫
ಏಕದಿನ ಪಂದ್ಯಗಳಲ್ಲಿ : ೦೫

ಉಲ್ಲೇಖಗಳು 

ಕ್ರೀಡಾಪಟುಗಳು
ಕ್ರಿಕೆಟ್ ಆಟಗಾರ
ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು (1954–1959)

ಪದ್ಮಭೂಷಣ ಇದು ಭಾರತದ ನಾಗರಿಕ ಪ್ರಶಸ್ತಿಗಳಲ್ಲೊಂದು. ಜನವರಿ ೨, ೧೯೫೪ರಲ್ಲಿ ಭಾರತದ ರಾಷ್ಟ್ರಪತಿಗಳು ಹೊರಡಿಸಿದ ಆದೇಶದ ಮೇರೆಗೆ ಈ ಪ್ರಶಸ್ತಿಯನ್ನು ಸ್ಥಾಪಿಸಲಾಯಿತು. ಭಾರತ ರತ್ನ, ಪದ್ಮ ವಿಭೂಷಣಗಳ ನಂತರ ಇದು ಭಾರತದ ಮೂರನೆಯ ದೊಡ್ಡ ನಾಗರಿಕ ಪ್ರಶಸ್ತಿ. ಯಾವುದೇ ಕ್ಷೇತ್ರದಲ್ಲಾದರೂ ದೇಶಕ್ಕೆ ಸಲ್ಲಿಸುವ ಉತ್ಕೃಷ್ಟ ಸೇವೆಗಾಗಿ ಈ ಪ್ರಶಸ್ತಿಯನ್ನು ಕೊಡಮಾಡಲಾಗುತ್ತದೆ. ಪದ್ಮ ಪ್ರಶಸ್ತಿಗಳನ್ನು ೧೯೫೪ ರಲ್ಲಿ ಸ್ಥಾಪಿಸಲಾಯಿತು. ೧೯೭೮, ೧೯೭೯, ೧೯೯೩ ಹಾಗೂ ೧೯೯೭ರಲ್ಲಿ ನೀಡಲಾಗಿಲ್ಲ. ಪ್ರಶಸ್ತಿಗಳನ್ನು ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣರಾಜ್ಯೋತ್ಸವದಂದು ಘೋಷಿಸಿ ಮಾರ್ಚ್-ಏಪ್ರಿಲ್ ತಿಂಗಳಿನಲ್ಲಿ ರಾಷ್ಟ್ರಪತಿ ಭವನದಲ್ಲಿ ನಡೆಯುವ ವಿಶೇಷ ಸಮಾರಂಭದಲ್ಲಿ ಭಾರತದ ರಾಷ್ಟ್ರಪತಿಗಳು ಇವನ್ನು ಪ್ರದಾನ ಮಾಡುತ್ತಾರೆ. ಪದ್ಮಪ್ರಶಸ್ತಿಗಳ ಕ್ರಮ ಹೀಗಿದೆ.
 ಪದ್ಮ ವಿಭೂಷಣ, ಎರಡನೆಯ ಕ್ರಮದಲ್ಲಿದೆ.
 ಪದ್ಮಭೂಷಣ, ಮೂರನೆಯ ಕ್ರಮದಲ್ಲಿದೆ.
 ಪದ್ಮಶ್ರೀ, ನಾಲ್ಕನೆಯ ಕ್ರಮದಲ್ಲಿದೆ.

ಪುರಸ್ಕೃತರ ಪಟ್ಟಿ
ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು (1960–1969)

ಪದ್ಮಭೂಷಣ ಇದು ಭಾರತದ ನಾಗರಿಕ ಪ್ರಶಸ್ತಿಗಳಲ್ಲೊಂದು. ಜನವರಿ ೨, ೧೯೫೪ರಲ್ಲಿ ಭಾರತದ ರಾಷ್ಟ್ರಪತಿಗಳು ಹೊರಡಿಸಿದ ಆದೇಶದ ಮೇರೆಗೆ ಈ ಪ್ರಶಸ್ತಿಯನ್ನು ಸ್ಥಾಪಿಸಲಾಯಿತು. ಭಾರತ ರತ್ನ, ಪದ್ಮ ವಿಭೂಷಣಗಳ ನಂತರ ಇದು ಭಾರತದ ಮೂರನೆಯ ದೊಡ್ಡ ನಾಗರಿಕ ಪ್ರಶಸ್ತಿ. ಯಾವುದೇ ಕ್ಷೇತ್ರದಲ್ಲಾದರೂ ದೇಶಕ್ಕೆ ಸಲ್ಲಿಸುವ ಉತ್ಕೃಷ್ಟ ಸೇವೆಗಾಗಿ ಈ ಪ್ರಶಸ್ತಿಯನ್ನು ಕೊಡಮಾಡಲಾಗುತ್ತದೆ. ಪದ್ಮ ಪ್ರಶಸ್ತಿಗಳನ್ನು ೧೯೫೪ ರಲ್ಲಿ ಸ್ಥಾಪಿಸಲಾಯಿತು. ೧೯೭೮, ೧೯೭೯, ೧೯೯೩ ಹಾಗೂ ೧೯೯೭ರಲ್ಲಿ ನೀಡಲಾಗಿಲ್ಲ. ಪ್ರಶಸ್ತಿಗಳನ್ನು ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣರಾಜ್ಯೋತ್ಸವದಂದು ಘೋಷಿಸಿ ಮಾರ್ಚ್-ಏಪ್ರಿಲ್ ತಿಂಗಳಿನಲ್ಲಿ ರಾಷ್ಟ್ರಪತಿ ಭವನದಲ್ಲಿ ನಡೆಯುವ ವಿಶೇಷ ಸಮಾರಂಭದಲ್ಲಿ ಭಾರತದ ರಾಷ್ಟ್ರಪತಿಗಳು ಇವನ್ನು ಪ್ರದಾನ ಮಾಡುತ್ತಾರೆ. ಪದ್ಮಪ್ರಶಸ್ತಿಗಳ ಕ್ರಮ ಹೀಗಿದೆ.
 ಪದ್ಮ ವಿಭೂಷಣ, ಎರಡನೆಯ ಕ್ರಮದಲ್ಲಿದೆ.
 ಪದ್ಮಭೂಷಣ, ಮೂರನೆಯ ಕ್ರಮದಲ್ಲಿದೆ.
 ಪದ್ಮಶ್ರೀ, ನಾಲ್ಕನೆಯ ಕ್ರಮದಲ್ಲಿದೆ.

ಪುರಸ್ಕೃತರ ಪಟ್ಟಿ
ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು (1970–1979)

ಪದ್ಮಭೂಷಣ ಇದು ಭಾರತದ ನಾಗರಿಕ ಪ್ರಶಸ್ತಿಗಳಲ್ಲೊಂದು. ಜನವರಿ ೨, ೧೯೫೪ರಲ್ಲಿ ಭಾರತದ ರಾಷ್ಟ್ರಪತಿಗಳು ಹೊರಡಿಸಿದ ಆದೇಶದ ಮೇರೆಗೆ ಈ ಪ್ರಶಸ್ತಿಯನ್ನು ಸ್ಥಾಪಿಸಲಾಯಿತು. ಭಾರತ ರತ್ನ, ಪದ್ಮ ವಿಭೂಷಣಗಳ ನಂತರ ಇದು ಭಾರತದ ಮೂರನೆಯ ದೊಡ್ಡ ನಾಗರಿಕ ಪ್ರಶಸ್ತಿ. ಯಾವುದೇ ಕ್ಷೇತ್ರದಲ್ಲಾದರೂ ದೇಶಕ್ಕೆ ಸಲ್ಲಿಸುವ ಉತ್ಕೃಷ್ಟ ಸೇವೆಗಾಗಿ ಈ ಪ್ರಶಸ್ತಿಯನ್ನು ಕೊಡಮಾಡಲಾಗುತ್ತದೆ. ಪದ್ಮ ಪ್ರಶಸ್ತಿಗಳನ್ನು ೧೯೫೪ ರಲ್ಲಿ ಸ್ಥಾಪಿಸಲಾಯಿತು. ೧೯೭೮, ೧೯೭೯, ೧೯೯೩ ಹಾಗೂ ೧೯೯೭ರಲ್ಲಿ ನೀಡಲಾಗಿಲ್ಲ. ಪ್ರಶಸ್ತಿಗಳನ್ನು ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣರಾಜ್ಯೋತ್ಸವದಂದು ಘೋಷಿಸಿ ಮಾರ್ಚ್-ಏಪ್ರಿಲ್ ತಿಂಗಳಿನಲ್ಲಿ ರಾಷ್ಟ್ರಪತಿ ಭವನದಲ್ಲಿ ನಡೆಯುವ ವಿಶೇಷ ಸಮಾರಂಭದಲ್ಲಿ ಭಾರತದ ರಾಷ್ಟ್ರಪತಿಗಳು ಇವನ್ನು ಪ್ರದಾನ ಮಾಡುತ್ತಾರೆ. ಪದ್ಮಪ್ರಶಸ್ತಿಗಳ ಕ್ರಮ ಹೀಗಿದೆ.
 ಪದ್ಮ ವಿಭೂಷಣ, ಎರಡನೆಯ ಕ್ರಮದಲ್ಲಿದೆ.
 ಪದ್ಮಭೂಷಣ, ಮೂರನೆಯ ಕ್ರಮದಲ್ಲಿದೆ.
 ಪದ್ಮಶ್ರೀ, ನಾಲ್ಕನೆಯ ಕ್ರಮದಲ್ಲಿದೆ.

ಪುರಸ್ಕೃತರ ಪಟ್ಟಿ
ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು (1980–1989)

ಪದ್ಮಭೂಷಣ ಇದು ಭಾರತದ ನಾಗರಿಕ ಪ್ರಶಸ್ತಿಗಳಲ್ಲೊಂದು. ಜನವರಿ ೨, ೧೯೫೪ರಲ್ಲಿ ಭಾರತದ ರಾಷ್ಟ್ರಪತಿಗಳು ಹೊರಡಿಸಿದ ಆದೇಶದ ಮೇರೆಗೆ ಈ ಪ್ರಶಸ್ತಿಯನ್ನು ಸ್ಥಾಪಿಸಲಾಯಿತು. ಭಾರತ ರತ್ನ, ಪದ್ಮ ವಿಭೂಷಣಗಳ ನಂತರ ಇದು ಭಾರತದ ಮೂರನೆಯ ದೊಡ್ಡ ನಾಗರಿಕ ಪ್ರಶಸ್ತಿ. ಯಾವುದೇ ಕ್ಷೇತ್ರದಲ್ಲಾದರೂ ದೇಶಕ್ಕೆ ಸಲ್ಲಿಸುವ ಉತ್ಕೃಷ್ಟ ಸೇವೆಗಾಗಿ ಈ ಪ್ರಶಸ್ತಿಯನ್ನು ಕೊಡಮಾಡಲಾಗುತ್ತದೆ. ಪದ್ಮ ಪ್ರಶಸ್ತಿಗಳನ್ನು ೧೯೫೪ ರಲ್ಲಿ ಸ್ಥಾಪಿಸಲಾಯಿತು. ೧೯೭೮, ೧೯೭೯, ೧೯೯೩ ಹಾಗೂ ೧೯೯೭ರಲ್ಲಿ ನೀಡಲಾಗಿಲ್ಲ. ಪ್ರಶಸ್ತಿಗಳನ್ನು ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣರಾಜ್ಯೋತ್ಸವದಂದು ಘೋಷಿಸಿ ಮಾರ್ಚ್-ಏಪ್ರಿಲ್ ತಿಂಗಳಿನಲ್ಲಿ ರಾಷ್ಟ್ರಪತಿ ಭವನದಲ್ಲಿ ನಡೆಯುವ ವಿಶೇಷ ಸಮಾರಂಭದಲ್ಲಿ ಭಾರತದ ರಾಷ್ಟ್ರಪತಿಗಳು ಇವನ್ನು ಪ್ರದಾನ ಮಾಡುತ್ತಾರೆ. ಪದ್ಮಪ್ರಶಸ್ತಿಗಳ ಕ್ರಮ ಹೀಗಿದೆ.
 ಪದ್ಮ ವಿಭೂಷಣ, ಎರಡನೆಯ ಕ್ರಮದಲ್ಲಿದೆ.
 ಪದ್ಮಭೂಷಣ, ಮೂರನೆಯ ಕ್ರಮದಲ್ಲಿದೆ.
 ಪದ್ಮಶ್ರೀ, ನಾಲ್ಕನೆಯ ಕ್ರಮದಲ್ಲಿದೆ.

ಪುರಸ್ಕೃತರ ಪಟ್ಟಿ
ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು (1990–1999)

ಪದ್ಮಭೂಷಣ ಇದು ಭಾರತದ ನಾಗರಿಕ ಪ್ರಶಸ್ತಿಗಳಲ್ಲೊಂದು. ಜನವರಿ ೨, ೧೯೫೪ರಲ್ಲಿ ಭಾರತದ ರಾಷ್ಟ್ರಪತಿಗಳು ಹೊರಡಿಸಿದ ಆದೇಶದ ಮೇರೆಗೆ ಈ ಪ್ರಶಸ್ತಿಯನ್ನು ಸ್ಥಾಪಿಸಲಾಯಿತು. ಭಾರತ ರತ್ನ, ಪದ್ಮ ವಿಭೂಷಣಗಳ ನಂತರ ಇದು ಭಾರತದ ಮೂರನೆಯ ದೊಡ್ಡ ನಾಗರಿಕ ಪ್ರಶಸ್ತಿ. ಯಾವುದೇ ಕ್ಷೇತ್ರದಲ್ಲಾದರೂ ದೇಶಕ್ಕೆ ಸಲ್ಲಿಸುವ ಉತ್ಕೃಷ್ಟ ಸೇವೆಗಾಗಿ ಈ ಪ್ರಶಸ್ತಿಯನ್ನು ಕೊಡಮಾಡಲಾಗುತ್ತದೆ. ಪದ್ಮ ಪ್ರಶಸ್ತಿಗಳನ್ನು ೧೯೫೪ ರಲ್ಲಿ ಸ್ಥಾಪಿಸಲಾಯಿತು. ೧೯೭೮, ೧೯೭೯, ೧೯೯೩ ಹಾಗೂ ೧೯೯೭ರಲ್ಲಿ ನೀಡಲಾಗಿಲ್ಲ. ಪ್ರಶಸ್ತಿಗಳನ್ನು ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣರಾಜ್ಯೋತ್ಸವದಂದು ಘೋಷಿಸಿ ಮಾರ್ಚ್-ಏಪ್ರಿಲ್ ತಿಂಗಳಿನಲ್ಲಿ ರಾಷ್ಟ್ರಪತಿ ಭವನದಲ್ಲಿ ನಡೆಯುವ ವಿಶೇಷ ಸಮಾರಂಭದಲ್ಲಿ ಭಾರತದ ರಾಷ್ಟ್ರಪತಿಗಳು ಇವನ್ನು ಪ್ರದಾನ ಮಾಡುತ್ತಾರೆ. ಪದ್ಮಪ್ರಶಸ್ತಿಗಳ ಕ್ರಮ ಹೀಗಿದೆ.
 ಪದ್ಮ ವಿಭೂಷಣ, ಎರಡನೆಯ ಕ್ರಮದಲ್ಲಿದೆ.
 ಪದ್ಮಭೂಷಣ, ಮೂರನೆಯ ಕ್ರಮದಲ್ಲಿದೆ.
 ಪದ್ಮಶ್ರೀ, ನಾಲ್ಕನೆಯ ಕ್ರಮದಲ್ಲಿದೆ.

ಪುರಸ್ಕೃತರ ಪಟ್ಟಿ
ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು (2000–2009)

ಪದ್ಮಭೂಷಣ ಇದು ಭಾರತದ ನಾಗರಿಕ ಪ್ರಶಸ್ತಿಗಳಲ್ಲೊಂದು. ಜನವರಿ ೨, ೧೯೫೪ರಲ್ಲಿ ಭಾರತದ ರಾಷ್ಟ್ರಪತಿಗಳು ಹೊರಡಿಸಿದ ಆದೇಶದ ಮೇರೆಗೆ ಈ ಪ್ರಶಸ್ತಿಯನ್ನು ಸ್ಥಾಪಿಸಲಾಯಿತು. ಭಾರತ ರತ್ನ, ಪದ್ಮ ವಿಭೂಷಣಗಳ ನಂತರ ಇದು ಭಾರತದ ಮೂರನೆಯ ದೊಡ್ಡ ನಾಗರಿಕ ಪ್ರಶಸ್ತಿ. ಯಾವುದೇ ಕ್ಷೇತ್ರದಲ್ಲಾದರೂ ದೇಶಕ್ಕೆ ಸಲ್ಲಿಸುವ ಉತ್ಕೃಷ್ಟ ಸೇವೆಗಾಗಿ ಈ ಪ್ರಶಸ್ತಿಯನ್ನು ಕೊಡಮಾಡಲಾಗುತ್ತದೆ. ಪದ್ಮ ಪ್ರಶಸ್ತಿಗಳನ್ನು ೧೯೫೪ ರಲ್ಲಿ ಸ್ಥಾಪಿಸಲಾಯಿತು. ೧೯೭೮, ೧೯೭೯, ೧೯೯೩ ಹಾಗೂ ೧೯೯೭ರಲ್ಲಿ ನೀಡಲಾಗಿಲ್ಲ. ಪ್ರಶಸ್ತಿಗಳನ್ನು ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣರಾಜ್ಯೋತ್ಸವದಂದು ಘೋಷಿಸಿ ಮಾರ್ಚ್-ಏಪ್ರಿಲ್ ತಿಂಗಳಿನಲ್ಲಿ ರಾಷ್ಟ್ರಪತಿ ಭವನದಲ್ಲಿ ನಡೆಯುವ ವಿಶೇಷ ಸಮಾರಂಭದಲ್ಲಿ ಭಾರತದ ರಾಷ್ಟ್ರಪತಿಗಳು ಇವನ್ನು ಪ್ರದಾನ ಮಾಡುತ್ತಾರೆ. ಪದ್ಮಪ್ರಶಸ್ತಿಗಳ ಕ್ರಮ ಹೀಗಿದೆ.
 ಪದ್ಮ ವಿಭೂಷಣ, ಎರಡನೆಯ ಕ್ರಮದಲ್ಲಿದೆ.
 ಪದ್ಮಭೂಷಣ, ಮೂರನೆಯ ಕ್ರಮದಲ್ಲಿದೆ.
 ಪದ್ಮಶ್ರೀ, ನಾಲ್ಕನೆಯ ಕ್ರಮದಲ್ಲಿದೆ.

ಪುರಸ್ಕೃತರ ಪಟ್ಟಿ
ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು (2010–2019)

ಪದ್ಮಭೂಷಣ ಇದು ಭಾರತದ ನಾಗರಿಕ ಪ್ರಶಸ್ತಿಗಳಲ್ಲೊಂದು. ಜನವರಿ ೨, ೧೯೫೪ರಲ್ಲಿ ಭಾರತದ ರಾಷ್ಟ್ರಪತಿಗಳು ಹೊರಡಿಸಿದ ಆದೇಶದ ಮೇರೆಗೆ ಈ ಪ್ರಶಸ್ತಿಯನ್ನು ಸ್ಥಾಪಿಸಲಾಯಿತು. ಭಾರತ ರತ್ನ, ಪದ್ಮ ವಿಭೂಷಣಗಳ ನಂತರ ಇದು ಭಾರತದ ಮೂರನೆಯ ದೊಡ್ಡ ನಾಗರಿಕ ಪ್ರಶಸ್ತಿ. ಯಾವುದೇ ಕ್ಷೇತ್ರದಲ್ಲಾದರೂ ದೇಶಕ್ಕೆ ಸಲ್ಲಿಸುವ ಉತ್ಕೃಷ್ಟ ಸೇವೆಗಾಗಿ ಈ ಪ್ರಶಸ್ತಿಯನ್ನು ಕೊಡಮಾಡಲಾಗುತ್ತದೆ. ಪದ್ಮ ಪ್ರಶಸ್ತಿಗಳನ್ನು ೧೯೫೪ ರಲ್ಲಿ ಸ್ಥಾಪಿಸಲಾಯಿತು. ೧೯೭೮, ೧೯೭೯, ೧೯೯೩ ಹಾಗೂ ೧೯೯೭ರಲ್ಲಿ ನೀಡಲಾಗಿಲ್ಲ. ಪ್ರಶಸ್ತಿಗಳನ್ನು ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣರಾಜ್ಯೋತ್ಸವದಂದು ಘೋಷಿಸಿ ಮಾರ್ಚ್-ಏಪ್ರಿಲ್ ತಿಂಗಳಿನಲ್ಲಿ ರಾಷ್ಟ್ರಪತಿ ಭವನದಲ್ಲಿ ನಡೆಯುವ ವಿಶೇಷ ಸಮಾರಂಭದಲ್ಲಿ ಭಾರತದ ರಾಷ್ಟ್ರಪತಿಗಳು ಇವನ್ನು ಪ್ರದಾನ ಮಾಡುತ್ತಾರೆ. ಪದ್ಮಪ್ರಶಸ್ತಿಗಳ ಕ್ರಮ ಹೀಗಿದೆ.
 ಪದ್ಮ ವಿಭೂಷಣ, ಎರಡನೆಯ ಕ್ರಮದಲ್ಲಿದೆ.
 ಪದ್ಮಭೂಷಣ, ಮೂರನೆಯ ಕ್ರಮದಲ್ಲಿದೆ.
 ಪದ್ಮಶ್ರೀ, ನಾಲ್ಕನೆಯ ಕ್ರಮದಲ್ಲಿದೆ.

ಪುರಸ್ಕೃತರ ಪಟ್ಟಿ

ಉಲ್ಲೇಖಗಳು

ಭಾರತದ ಪುರಸ್ಕಾರಗಳು
ಶ್ರೀಕುಮಾರ್ ಬ್ಯಾನರ್ಜಿ

ಡಾ. ಶ್ರೀಕುಮಾರ್ ಬ್ಯಾನರ್ಜಿ ಭಾರತೀಯ ಮೆಟಲರ್ಜಿಕಲ್ ಎಂಜಿನಿಯರ್. ಇವರು ಭೌತಿಕ ಮೆಟಲರ್ಜಿಸ್ಟ್ ಆಗಿದ್ದು, ಇವರು ಜಿರ್ಕೋನಿಯಮ್ ಮತ್ತು ಟೈಟಾನಿಯಂ ಆಧಾರಿತ ಮಿಶ್ರಲೋಹಗಳಲ್ಲಿನ ಹಂತದ ರೂಪಾಂತರಗಳ ಅಧ್ಯಯನಕ್ಕೆ ಕೊಡುಗೆ ನೀಡಿದ್ದಾರೆ.

ಇವರು ಏಪ್ರಿಲ್ ೩೦,೨೦೧೨ ರಂದು ಭಾರತದ ಪರಮಾಣು ಶಕ್ತಿ ಆಯೋಗದ (ಎಇಸಿಐ) ಮತ್ತು ಪರಮಾಣು ಇಂಧನ ಇಲಾಖೆಯ (ಡಿಎಇ) ಕಾರ್ಯದರ್ಶಿಯಾಗಿ ನಿವೃತ್ತರಾದರು. ಡಿಎಇ ಅಧ್ಯಕ್ಷರಾಗಿ ನೇಮಕಗೊಳ್ಳುವ ಮೊದಲು ಇವರು ಭಾಭಾ ಪರಮಾಣು ಸಂಶೋಧನಾ ಕೇಂದ್ರದ (ಬಾರ್ಕ್) ನಿರ್ದೇಶಕರಾಗಿದ್ದರು. ಏಪ್ರಿಲ್ ೩೦,೨೦೦೪ ರಿಂದ ಮೇ ೧೯,೨೦೧೦ ರವರೆಗೆ.  ಇವರು ಪ್ರಸ್ತುತ ಮುಂಬೈನ ಭಾಭಾ ಪರಮಾಣು ಸಂಶೋಧನಾ ಕೇಂದ್ರದಲ್ಲಿ ಡಿಎಇ ಹೋಮಿ ಭಾಭಾ ಚೇರ್ ಪ್ರೊಫೆಸರ್ ಆಗಿದ್ದಾರೆ.

ಶಿಕ್ಷಣ
೧೯೬೭ ರಲ್ಲಿ, ಬ್ಯಾನರ್ಜಿ ಭಾರತೀಯ ತಂತ್ರಜ್ಞಾನ ಸಂಸ್ಥೆ ಖರಗ್‌ಪುರದಿಂದ ಮೆಟಲರ್ಜಿಕಲ್ ಎಂಜಿನಿಯರಿಂಗ್‌ನಲ್ಲಿ ಗೌರವಗಳೊಂದಿಗೆ ಬಿ.ಟೆಕ್ ಪದವಿ ಪಡೆದರು. ಅದರ ನಂತರ, ಇವರು ಭಾಭಾ ಪರಮಾಣು ಸಂಶೋಧನಾ ಕೇಂದ್ರ ತರಬೇತಿ ಶಾಲೆಯಲ್ಲಿ ತರಬೇತಿ ಪಡೆದರು. ಇವರು ೧೯೬೮ ರಲ್ಲಿ 
ಭಾಭಾ ಪರಮಾಣು ಸಂಶೋಧನಾ ಕೇಂದ್ರ ಹಿಂದಿನ ಲೋಹಶಾಸ್ತ್ರ ವಿಭಾಗಕ್ಕೆ ಸೇರಿದರು ಮತ್ತು ಈ ಸ್ಥಾಪನೆಯಲ್ಲಿ ತಮ್ಮ ಸಂಪೂರ್ಣ ವೈಜ್ಞಾನಿಕ ವೃತ್ತಿಜೀವನವನ್ನು ಕಳೆದರು.ಭಾಭಾ ಪರಮಾಣು ಸಂಶೋಧನಾ ಕೇಂದ್ರದಲ್ಲಿ ಅವರ ವೃತ್ತಿಜೀವನದ ಮೊದಲ ಕೆಲವು ವರ್ಷಗಳಲ್ಲಿ ಅವರು ನಡೆಸಿದ ಕೆಲಸದ ಆಧಾರದ ಮೇಲೆ ಅವರಿಗೆ ಪಿಎಚ್‌ಡಿ ಪದವಿ ನೀಡಲಾಯಿತು. ೧೯೭೪ ರಲ್ಲಿ ಖರಗ್‌ಪುರದ ಐಐಟಿಯಿಂದ ಮೆಟಲರ್ಜಿಕಲ್ ಎಂಜಿನಿಯರಿಂಗ್ ಪದವಿ.

ಬ್ಯಾನರ್ಜಿ ವಿದೇಶಗಳಿಗೆ ಭೇಟಿ ನೀಡುವ ಹುದ್ದೆಗಳನ್ನು ಅಲಂಕರಿಸಿದ್ದಾರೆ, ಇದರಲ್ಲಿ ಸಸೆಕ್ಸ್ ವಿಶ್ವವಿದ್ಯಾಲಯ, ಬ್ರೈಟನ್, ಇಂಗ್ಲೆಂಡ್, ಮ್ಯಾಕ್ಸ್-ಪ್ಲ್ಯಾಂಕ್-ಇನ್ಸ್ಟಿಟ್ಯೂಟ್ ಫಾರ್ ಮೆಟಾಲ್ಫೋರ್ಸ್ಚಂಗ್, ಸಿನ್ಸಿನ್ನಾಟಿ ವಿಶ್ವವಿದ್ಯಾಲಯ ಮತ್ತು ಅಮೇರಿಕದ ಓಹಿಯೋ ಸ್ಟೇಟ್ ಯೂನಿವರ್ಸಿಟಿ (ವಿಸಿಟಿಂಗ್ ಫ್ಯಾಕಲ್ಟಿ ಆಗಿ) ಸೇರಿವೆ.

ಗೌರವಗಳು ಮತ್ತು ಮಾನ್ಯತೆ
ಬ್ಯಾನರ್ಜಿಗೆ ಎಂಜಿನಿಯರಿಂಗ್ ವಿಜ್ಞಾನದಲ್ಲಿ ವಿಜ್ಞಾನ ಮತ್ತು ತಂತ್ರಜ್ಞಾನಕ್ಕಾಗಿ ಶಾಂತಿ ಸ್ವರೂಪ್ ಭಟ್ನಾಗರ್ ಪ್ರಶಸ್ತಿ (೧೯೮೯) ಮತ್ತು ೨೦೦೫ ರಲ್ಲಿ ಭಾರತ ಸರ್ಕಾರದ ನಾಗರಿಕ ಪದ್ಮಶ್ರೀ ಪ್ರಶಸ್ತಿ ನೀಡಲಾಯಿತು. 

೨೦೧೦ ರಲ್ಲಿ, ಕಲ್ಕತ್ತಾ ವಿಶ್ವವಿದ್ಯಾಲಯವು ಅವರಿಗೆ ಗೌರವ ಡಾಕ್ಟರ್ ಆಫ್ ಸೈನ್ಸ್ ಪದವಿ ನೀಡಿತು. 

ಬ್ಯಾನರ್ಜಿ ಬೆಂಗಳೂರಿನ ಇಂಡಿಯನ್ ಅಕಾಡೆಮಿ ಆಫ್ ಸೈನ್ಸಸ್, ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್, ಇಂಡಿಯಾ, ಅಲಹಾಬಾದ್ ಮತ್ತು ಇಂಡಿಯನ್ ನ್ಯಾಷನಲ್ ಅಕಾಡೆಮಿ ಆಫ್ ಎಂಜಿನಿಯರಿಂಗ್‌ನ ಫೆಲೋ ಆಗಿದ್ದಾರೆ.

ಡಾ.ಶ್ರೀಕುಮಾರ್ ಬ್ಯಾನರ್ಜಿ ಭಾಭಾ ಪರಮಾಣು ಸಂಶೋಧನಾ ಕೇಂದ್ರದ ಡಿಎಇ ಹೋಮಿ ಭಾಭಾ ಅಧ್ಯಕ್ಷರಾಗಿದ್ದರು. ಐಐಟಿ ಖರಗ್‌ಪುರದ ಆಡಳಿತ ಮಂಡಳಿಯ ಅಧ್ಯಕ್ಷರಾಗಿ, ಮಾರ್ಚ್ ೨೧, ೨೦೧೪ ರಿಂದ ಮೂರು ವರ್ಷಗಳ ಅವಧಿಗೆ ಅವರನ್ನು ನೇಮಿಸಲಾಯಿತು.

ಉಲ್ಲೇಖಗಳು

ವಿಜ್ಞಾನಿಗಳು